Avis juridique important

|

31994H0480

94/480/ΕΚ: Σύσταση του Συμβουλίου της 11ης Ιουλίου 1994 για τους γενικούς προσανατολισμούς των οικονομικών πολιτικών των κρατών μελών και της Κοινότητας

Επίσημη Εφημερίδα αριθ. L 200 της 03/08/1994 σ. 0038 - 0041

ΣΥΣΤΑΣΗ ΤΟΥ ΣΥΜΒΟΥΛΙΟΥ της 11ης Ιουλίου 1994 για τους γενικούς προσανατολισμούς των οικονομικών πολιτικών των κρατών μελών και της Κοινότητας (94/480/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 παράγραφος 2,  την πρόταση της Επιτροπής,  τη γνώμη της Νομισματικής Επιτροπής,  τα συμπεράσματα του Ευρωπαϊκού Συμβουλίου της 24ης και 25ης Ιουνίου 1994,  ΣΥΝΙΣΤΑ:  Το άρθρο 103 της συνθήκης αποτελεί το πλαίσιο για το συντονισμό των οικονομικών πολιτικών κατά τη διάρκεια του δευτέρου σταδίου της πορείας προς την οικονομική και νομισματική ένωση. Οι γενικοί προσανατολισμοί οικονομικής πολιτικής που υιοθετούνται  σύμφωνα με το εν λόγω άρθρο, λειτουργούν ως βάση αναφοράς για την άσκηση των οικονομικών πολιτικών τόσο σε επίπεδο Κοινότητας όσο και στο επίπεδο των κρατών μελών.  Η Κοινότητα βαδίζει σήμερα προς την οικονομική ανάκαμψη. Ο βασικός ρόλος της οικονομικής πολιτικής θα είναι η διατήρηση και ενίσχυση της ανάκαμψης αυτής κατά τα επόμενα τρίμηνα, και η εξασφάλιση της δημιουργίας των συνθηκών εκείνων που θα επιτρέψουν την  έντονη αύξηση της απασχόλησης. Επιπλέον, η μεγέθυνση πρέπει να είναι διατηρήσιμη και να λαμβάνει δεόντως υπόψη το περιβάλλον. Προκειμένου να διατηρηθεί η ανάκαμψη, θα πρέπει να συνεχιστεί η πρόοδος προς τη σταθερότητα των τιμών και να δημιουργηθούν κατά  συνέπεια οι προϋποθέσεις για χαμηλά επιτόκια. Η δημοσιονομική πολιτική θα παίξει ουσιαστικό ρόλο στο θέμα αυτό, με τη διαμόρφωση διατηρήσιμων δημοσιονομικών θέσεων και πάλι, καθώς και με τη συμβολή της στην απαραίτητη αύξηση της εθνικής αποταμίευσης.  Εξίσου σημαντική θα είναι και η συνέχιση των μεταρρυθμίσεων διαρθρωτικής προσαρμογής που έχουν ήδη αρχίσει. Η βελτίωση της οικονομικής κατάστασης θα πρέπει να αποτελέσει κίνητρο για την αύξηση των προσπαθειών στους δύο αυτούς τομείς και να μην οδηγήσει  σε εφησυχασμό και μείωση της αποφασιστικότητας. Τα σφάλματα του προηγούμενου οικονομικού κύκλου δεν πρέπει να επαναληφθούν.  Η παρούσα δέσμη κατευθύνσεων οικονομικής πολιτικής αποτελεί πιο συγκεκριμένα ανάπτυξη εκείνων που είχαν θεσπιστεί τον προηγούμενο Δεκέμβριο, για να ληφθούν υπόψη οι οικονομικές προοπτικές και η συγκεκριμένη κατάσταση των κρατών μελών. Η εφαρμογή τους θα  συμβάλει στην βελτίωση του σημερινού πλέγματος μέτρων οικονομικής πολιτικής, ενισχύοντας τη δημοσιονομική προσαρμογή, τη συνέχιση της μισθολογικής συγκράτησης και την άμβλυνση του σταθεροποιητικού ρόλου της νομισματικής πολιτικής. Η Κοινότητα μπορεί να  επανέλθει σε διατηρήσιμους ρυθμούς μεγέθυνσης και δημιουργίας θέσεων απασχόλησης εάν βελτιωθεί το μείγμα οικονομικής πολιτικής με την περαιτέρω υποχώρηση των πληθωριστικών προσδοκιών και την πρόοδο της δημοσιονομικής προσαρμογής καθώς και εάν  εφαρμοστούν αποτελεσματικές ενέργειες διαρθρωτικής προσαρμογής. Κάτω από τις συνθήκες αυτές, θα πρέπει να καταστεί εφικτή η σταθεροποίηση της ανεργίας κατά το 1995 και στη συνέχεια η πτωτική της τάση.  Οι παρόντες γενικοί προσανατολισμοί, που εγκρίθηκαν βάσει του άρθρου 103 παράγραφος 2 της συνθήκης, θα αποτελέσουν το πλαίσιο αναφοράς για την άσκηση των οικονομικών πολιτικών στην Κοινότητα και τα κράτη μέλη. Επιβεβαιώνουν τους στόχους που  προσδιορίστηκαν στους γενικούς προσανατολισμούς του Δεκεμβρίου 1993 σχετικά με τη σημαντική αύξηση της απασχόλησης κατά τα επόμενα έτη και τη μείωση του σημερινού υψηλού επιπέδου ανεργίας. Οι παρόντες γενικοί προσανατολισμοί επιβεβαιώνουν τη  μεσοπρόθεσμη στρατηγική του προηγούμενου Δεκεμβρίου, δηλαδή την επάνοδο της κοινοτικής οικονομίας σε ρυθμούς ισχυρότερης και διαρκούς μεγένθυσης με την παράλληλη δημιουργία περισσότερων θέσεων απασχόλησης.  Σταθερότητα τιμών και συναλλαγματικών ισοτιμιών Η ευνοϊκή εξέλιξη των τιμών που σημειώθηκε το προηγούμενο έτος και η πρόοδος που αναμένεται για το 1994 και 1995 θα δημιουργήσουν τις προϋποθέσεις για την επάνοδο σε συνθήκες διατηρήσιμης και μη πληθωριστικής μεγέθυνσης βραχυπρόθεσμα. Οι  μακροοικονομικές και δημοσιονομικές πολιτικές θα πρέπει να στοχεύουν σταθερά προς την εξασφάλιση της σταθερότητας των τιμών, η οποία θα πρέπει να αποτελέσει τον κανόνα στην Κοινότητα. Η επιστροφή και η διατήρηση της σταθερότητας των τιμών απαιτεί οι  μισθολογικές και δημοσιονομικές τάσεις να συμβαδίζουν με το στόχο αυτό. Στα περισσότερα κράτη μέλη θα πρέπει να επιτευχθεί ποσοστό πληθωρισμού το οποίο δεν υπερβαίνει το 2 έως 3 % το αργότερο έως το 1996, ως ένα βήμα προς τη σταθερότητα των τιμών στην  Κοινότητα.  Η δέσμευση διατήρησης του πληθωρισμού σε χαμηλά επίπεδα εξαρτάται, σε μεγάλο βαθμό, από τον τρόπο άσκησης των μακροοικονομικών και διαρθρωτικών πολιτικών. Τα μέχρι στιγμής επιτευχθέντα αποτελέσματα αντανακλούν επίσης τη λειτουργία της εσωτερικής αγοράς  και τις επιπτώσεις της πολιτικής ανταγωνισμού. Για την περαιτέρω μείωση των πληθωριστικών πιέσεων και προσδοκιών, είναι αναγκαίο όλες οι πολιτικές να είναι προβλέψιμες, αξιόπιστες και διαχρονικά συνεπείς. Η επιτυχία στον εν λόγω τομέα θα συμβάλει στην  επίτευξη χαμηλότερων επιτοκίων. Η σταθερότητα των τιμών αποτελεί επίσης απαραίτητο συστατικό της σταθερότητας των συναλλαγματικών ισοτιμιών μεταξύ των κρατών μελών. Αλλά και αντίστροφα, η σταθερότητα των συναλλαγματικών ισοτιμιών, όταν στηρίζεται σε  υγιείς βάσεις, μπορεί να βοηθήσει στην επίτευξη σταθερότητας των τιμών.  Τα κράτη μέλη τα οποία έχουν ήδη επιτύχει ρυθμούς πληθωρισμού, όπως αντικατοπτρίζονται στους δείκτες τιμών καταναλωτού που κυμαίνονται στο φάσμα που προτάθηκε στους γενικούς προσανατολισμούς, είναι το Βέλγιο, η Δανία, η Γερμανία, η Γαλλία, η Ιρλανδία,  το Λουξεμβούργο, οι Κάτω Χώρες και το Ηνωμένο Βασίλειο. Στις περισσότερες από τις χώρες αυτές, οι μισθοί εξελίχθηκαν κατά τρόπο συμβατό με τη σταθερότητα των τιμών. Τα εν λόγω κράτη θα πρέπει να εδραιώσουν τα οφέλη από τη μείωση του πληθωρισμού και να  συνεχίσουν τις συνετές πολιτικές τους που είναι απαραίτητες για την εξασφάλιση της σταθερότητας των τιμών, μεσοπρόθεσμα.  Ο πληθωρισμός στα άλλα κράτη μέλη θα πρέπει να μειωθεί περαιτέρω για να εισέλθει εντός του ορίου που καθορίζουν οι γενικοί προσανατολισμοί. Είναι σημαντικό, καθώς οι οικονομίες τους εισέρχονται στο στάδιο της ανάκαμψης, οι πιθανές ετεροχρονισμένες  επιπτώσεις παλαιότερων υποτιμήσεων να μη θέσουν σε κίνδυνο τη σταθερότητα των τιμών. Σε όλες τις χώρες απαιτούνται πρόσθετες προσπάθειες προκειμένου να μειωθεί αφενός ο πληθωρισμός και να διατηρηθεί αφετέρου μεσοπρόθεσμα η σταθερότητα των τιμών.  Οι αντιπληθωριστικές προσπάθειες θα πρέπει να ενισχυθούν στην Ελλάδα. Μια θεμελιώδης προϋπόθεση για την περαιτέρω κάμψη του πληθωρισμού και την επίτευξη της σταθερότητας των τιμών στην Ελλάδα είναι η διόρθωση των δημοσιονομικών ανισορροπιών. Θα πρέπει  να συνεχιστεί η εφαρμογή αξιόπιστης πολιτικής δημοσιονομικών προσαρμογών η οποία θα αποθαρρύνει τις πληθωριστικές προσδοκίες και θα στηρίξει την εξωτερική σταθερότητα της δραχμής.  Όλα τα κράτη μέλη θα πρέπει να φροντίσουν ώστε οι πολιτικές τους να συμβαδίζουν αλλά και να στηρίζουν το στόχο της σταθερότητας των συναλλαγματικών ισοτιμιών στην Κοινότητα. Οι ενέργειες αυτές είναι απαραίτητες για να μπορέσουν να αποκομισθούν στο  ακέραιο τα οφέλη της προόδου στην οικονομική ολοκλήρωση.  Υγιής δημοσιονομική κατάσταση Όπως προτάθηκε στο πλαίσιο των γενικών προσανατολισμών οικονομικής πολιτικής του Δεκεμβρίου 1993, η δημοσιονομική πολιτική από το 1995 και μετά θα πρέπει να δημιουργήσει τις απαραίτητες προϋποθέσεις για την ενίσχυση των επενδύσεων και της ανάπτυξης. Η  πρώτη προτεραιότητα θα αφορά την ανάκτηση της δημοσιονομικής βιωσιμότητας. Τα δημοσιονομικά ελλείμματα πρέπει να κινούνται με βάση το ποσοστό αναφοράς του 3 % του ΑΕΠ, όπως ορίζεται στη συνθήκη. Οι παρούσες προβλέψεις δείχνουν ότι, ενώ οι προοπτικές για  τον περιορισμό των ελλειμάτων στο ανώτερο όριο του 3 % του ΑΕΠ μέχρι το 1996/97, ίσως είναι τώρα περισσότερο ευνοϊκές, η επίτευξη του δεν θα είναι δυνατή χωρίς αποφασιστική δέσμευση δημοσιονομικής προσαρμογής. Σε κοινοτικό επίπεδο, πρέπει να τηρηθούν τα  όρια περί κοινοτικών δαπανών και εσόδων που συμφωνήθηκαν στο Συμβούλιο του Εδιμβούργου.  Η επιδείνωση της κατάστασης των δημοσίων οικονομικών που παρατηρήθηκε από το 1990 οδήγησε σε ανησυχητικές δημοσιονομικές θέσεις στα περισσότερα κράτη μέλη, και ανακύπτει επιτακτική ανάγκη επανόδου στην πορεία των συνεχών μειώσεων των δημοσιονομικών  ανισορροπιών. Η αποκατάσταση της εμπιστοσύνης απαιτεί, παράλληλα με τη συνέχιση των προσπαθειών ανάκαμψης, την εφαρμογή μέτρων δημοσιονομικής εξυγίανσης βάσει των προγραμμάτων σύγκλισης και, σε περίπτωση αποκλίσεων, τη λήψη συμπληρωματικών μέτρων που θα  εξασφαλίσουν την επίτευξη των στόχων για το 1994 και μετά. Τα κράτη μέλη θα πρέπει να χρησιμοποιήσουν όσα περιθώρια ελιγμών δημιουργούνται λόγω τυχόν υψηλότερων ρυθμών οικονομικής μεγέθυνσης ή χαμηλότερων επιτοκίων σε σχέση με τις δημοσιονομικές  προβλέψεις, για την επιτάχυνση του ρυθμού εξυγίανσης. Είναι ανάγκη να αξιοποιηθεί η βελτίωση της οικονομικής κατάστασης για να αντιστραφεί εκ θεμελίων η πορεία των δημοσιονομικών ελλειμμάτων που παρατηρείται από τις αρχές της δεκαετίας. Με τον τρόπο  αυτό θα ενισχυθεί η προσήλωση των αρχών στη δημοσιονομική εξυγίανση, καθώς και η αξιοπιστία των ενεργειών τους.  Η δημοσιονομική πολιτική μπορεί να συμβάλει σε σημαντικό βαθμό στη μεγένθυση και τη δημιουργία θέσεων απασχόλησης και αυτό όχι μόνο με την επιδίωξη του πρωταρχικού στόχου της δημοσιονομικής εξυγίανσης. Επιπλέον, μπορεί να βοηθήσει με τον  επαναπροσανατολισμό των φορολογικών εσόδων και δαπανών για τη στήριξη βιώσιμων δημοσίων και ιδιωτικών επενδύσεων όπως επίσης και άλλων δαπανών, ικανών να οδηγήσουν σε εντονότερους ρυθμούς οικονομικής μεγέθυνσης. Συγχρόνως, και όπου απαιτείται, τα κράτη  μέλη θα πρέπει να τροποποιήσουν τις φορολογικές τους διαρθρώσεις με τρόπο που να ευνοεί τη δημιουργία θέσεων απασχόλησης και να ωφελεί το περιβάλλον.  Παράλληλα με την οικονομική ανάκαμψη προέχει να συνεχιστεί η δημοσιονομική εξυγίανση. Οι προϋπολογισμοί για το 1995 θα πρέπει να αποτελέσουν σαφή επιβεβαίωση της επιχειρούμενης δημοσιονομικής εξυγίανσης.  Στα κράτη μέλη στα οποία οι πληρωμές τόκων καταλαμβάνουν σημαντικό μέρος του προϋπολογισμού και όπου ο δείκτης συνολικής δανειακής επιβάρυνσης και υψηλός είναι και συνεχίζει να αυξάνεται (Βέλγιο, Ελλάδα και Ιταλία), θα πρέπει να αναληφθούν αποφασιστικές  προσπάθειες για τη μείωση των δημοσιονομικών ελλειμμάτων, κυρίως μέσω της συγκράτησης των πρωτογενών τρεχουσών δαπανών. Από τις χώρες οι οποίες έχουν προγράμματα σύγκλισης, το Βέλγιο, η Δανία, η Γερμανία, η Γαλλία, οι Κάτω Χώρες, η Πορτογαλία και το  Ηνωμένο Βασίλειο οφείλουν να εξακολουθήσουν με αποφασιστικότητα τα προγράμματα της δημοσιονομικής προσαρμογής που έχουν ήδη αναγγελθεί ή τεθεί σε εφαρμογή. Η Ιρλανδία και το Λουξεμβούργο θα πρέπει να εξακολουθήσουν να σημειώνουν πρόοδο.  Για την Ελλάδα, έχει καίρια σημασία να επιδειχθεί αποφασιστικότητα ώστε να επιτευχθεί δημοσιονομική προσαρμογή με αξιόπιστες πολιτικές σε πολυετές πλαίσιο. Οι πολιτικές που αποσκοπούν ειδικότερα στην ενίσχυση της είσπραξης φόρων και στον περιορισμό των  δαπανών πρέπει να γίνουν σύντομα πράξη.  Στην Ιταλία, μετά την πρόοδο που σημειώθηκε το 1993, είναι απαραίτητο να ενισχυθούν οι προσπάθειες μεσοπρόθεσμης δημοσιονομικής προσαρμογής.  Στην Ισπανία, η απότομη επιδείνωση της δημοσιονομικής κατάστασης, η οποία σημειώθηκε το 1993, καθιστά αναγκαία τη θέσπιση ενός πολυετούς προγράμματος δημοσιονομικής εξυγίανσης και την ως εκ τούτου προσαρμογή του προγράμματος σύγκλισης του 1992, όπως  έχει ήδη αναγγείλει η κυβέρνηση.  Σε ορισμένα κράτη μέλη, οι σημαντικές βελτιώσεις στο θέμα των φόρων (για παράδειγμα, απλοποίηση του φορολογικού συστήματος, αποτελεσματικότερη καταπολέμηση της φοροδιαφυγής κ.λπ.) αποτελούν απαραίτητες προϋποθέσεις για τη δημοσιονομική προσαρμογή, ενώ  σε ορισμένες άλλες χώρες θα πρέπει να συνεχιστεί και η προσπάθεια συγκράτησης των πιέσεων που ασκούν οι τρέχουσες δαπάνες, περιλαμβανομένων και εκείνων για την κοινωνική ασφάλιση.  Μία δυναμικότερη κοινοτική οικονομία Όλα τα κράτη μέλη πρέπει να εντείνουν τις προσπάθειές τους για τη βελτίωση της λειτουργίας των οικονομιών τους σύμφωνα με τις κατευθύνσεις που τέθηκαν στη Λευκή Βίβλο της Επιτροπής για "την ανάπτυξη, την ανταγωνιστικότητα και την απασχόληση" και,  ειδικότερα, στο σχέδιο δράσης που εγκρίθηκε από το Ευρωπαϊκό Συμβούλιο το Δεκέμβριο 1993.  Τα κράτη μέλη πρέπει να εξασφαλίσουν ότι οι οικονομίες τους θα επωφεληθούν πλήρως από τα πλεονεκτήματα της εσωτερικής αγοράς και του διεθνούς εμπορίου. Οι κοινοτικές επιχειρήσεις, και ειδικότερα οι ΜΜΕ, πρέπει να ενθαρρυνθούν για να βελτιώσουν την  οργάνωσή τους, τις προσπάθειές τους στον τομέα έρευνας και ανάπτυξης και τη γνώση τους όσον αφορά τις ανακύπτουσες δυνατότητες, ιδιαίτερα στις περισσότερο δυναμικές παγκόσμιες αγορές. Θα πρέπει να δοθεί μεγαλύτερη προσοχή στη βελτίωση του ανταγωνιστικού  περιβάλλοντος εντός του οποίου λειτουργούν οι επιχειρήσεις αυτές. Η ιδιωτικοποίηση, στο βαθμό που τα κράτη μέλη την κρίνουν συμβατή με τους στόχους τους, θα μπορεί να συμβάλλει ακόμα περισσότερο στην πρόοδο που έχει ήδη πραγματοποιηθεί προς την  κατεύθυνση αυτή.  Η Κοινότητα, από την πλευρά της, θα συνεχίσει να εφαρμόζει τα σημεία εκείνα του σχεδίου δράσης τα οποία εμπίπτουν στην αρμοδιότητά της (π.χ. διευρωπαϊκά δίκτυα, διατήρηση ενός ανοικτού εμπορικού συστήματος, συμπεριλαμβανομένης της αυστηρής εφαρμογής των  κανόνων σχετικά με τις κρατικές ενισχύσεις και τον ανταγωνισμό, βελτίωση των προσπαθειών έρευνας και ανάπτυξης κ.λπ.). Οι συνδυασμένες προσπάθειες των κρατών μελών και της Κοινότητας θα αυξήσουν το δυναμισμό και την ανταγωνιστικότητα της κοινοτικής  οικονομίας.  Διαρθρωτικά μέτρα για τη δημιουργία περισσότερων θέσεων απασχόλησης Οι διαρθρωτικές πολιτικές πρέπει να εξασφαλίζουν ότι η ανάπτυξη δημιουργεί περισσότερες και καλύτερες θέσεις απασχόλησης. Θα πρέπει επίσης να εφοδιαστεί το εργατικό δυναμικό με τα απαραίτητα εκείνα προσόντα που απαιτούν οι θέσεις αυτές απασχόλησης,  καθώς επίσης και με τη δυνατότητα προσαρμογής στις αλλαγές. Οι προτεραιότητες περιλαμβάνουν:  - Βελτίωση της κατάρτισης και εκπαίδευσης, οι οποίες πρέπει να επικεντρωθούν στην εξασφάλιση της αντιστοιχίας μεταξύ ικανοτήτων και νέων θέσεων απασχόλησης που θα καταστούν διαθέσιμες. Το κεντρικό σημείο της προσπάθειας αυτής θα είναι η προώθηση μιας  νέας στάσης απέναντι στην ισορροπία μεταξύ εργασίας, κατάρτισης και ελευθέρου χρόνου. Αυτό συνεπάγεται:  - καλύτερη βασική εκπαίδευση, ειδικότερα επίλυση προβλημάτων και προσαρμοστικότητα,  - διευκόλυνση της μετάβασης από τη σχολική εκπαίδευση στην εργασιακή απασχόληση,  - συμμετοχή του εργοδότη,  - συνεχή κατάρτηση.  - Περισσότερο ευέλικτες αγορές, ιδίως εργασίας και νομοθεσία. Αυτό σημαίνει την εκ νέου θεώρηση όλου του φάσματος των τομέων που επηρεάζουν τη λειτουργία της αγοράς εργασίας, συμπεριλαμβανομένης της εργατικής νομοθεσίας, της φορολογίας, της πολιτικής  για την κοινωνική ασφάλιση, ούτως ώστε να εξασφαλιστεί ότι:  - η επίτευξη των στόχων δικαιοσύνης δεν επηρεάζει αρνητικά τη λειτουργία των αγορών εργασίας,  - η εργατική νομοθεσία, οι στεγαστικές ρυθμίσεις ή άλλου είδους πολιτικές δεν αποτελούν περιορισμό για την κινητικότητα των εργαζομένων,  - πρόκειται να εξαλειφθούν τα εμπόδια για ένα περισσότερο ευέλικτο ωράριο απασχόλησης.  - Την ανάληψη περισσότερο ενεργών πολιτικών όσον αφορά την αγορά εργασίας. Οι πολιτικές αυτές πρέπει να απευθύνονται σε συγκεκριμένες ομάδες (μακροχρόνιοι και νέοι άνεργοι), για την αντιμετώπιση του προβλήματος του αποκλεισμού και την αποφυγή της  μελλοντικής εμφάνισης πληθωριστικών πιέσεων.  - Την πλήρη εκμετάλλευση της δυνατότητας δημιουργίας θέσεων απασχόλησης από τις ΜΜΕ.  - Την προώθηση μέτρων φιλευθεροποίησης σε προστατευόμενους τομείς της οικονομίας, συμπεριλαμβανομένων, ενδεχομένως, των ελευθερίων επαγγελμάτων.  - Την βελτίωση της χρησιμοποίησης της εργασίας ως συντελεστού παραγωγής με τη μείωση του μη μισθολογικού κόστους, ιδιαίτερα επί των χαμηλόμισθων οι οποίοι θίγονται σε μεγαλύτερο βαθμό. Σε αρκετά κράτη μέλη, σχεδιάζονται ή εφαρμόζονται ήδη μέτρα για τη  μείωση του μη μισθολογικού κόστους της απασχόλησης όσον αφορά ορισμένες κατηγορίες εργαζομένων, ειδικότερα των χαμηλόμισθων και των νέων. Τα μέτρα αυτά πρέπει να εφαρμοστούν με αποφασιστικότητα, χωρίς να αντιβαίνουν στο στόχο της δημοσιονομικής  εξυγίανσης.  - Την εξασφάλιση ότι το περιβαλλοντικό κόστος αντικατοπτρίζεται καλύτερα μέσων των τιμών σε όλη την οικονομία και τη διατήρηση της αρχής σύμφωνα με την οποία "ο ρυπαίνων πληρώνει".  - Τις μισθολογικές πολιτικές, οι οποίες εκτός από το ότι πρέπει να είναι σύμφωνες με τους στόχους από πλευράς πληθωρισμού, θα πρέπει να συμβάλλουν στη δημιουργία ευνοϊκότερων συνθηκών για μεγαλύτερες επενδύσεις και αυξημένη απασχόληση. Δεδομένης της  σημερινής υψηλής ανεργίας στην Κοινότητα, οι τυχόν πραγματικές μισθολογικές αυξήσεις πρέπει να είναι μικρότερες από τις αυξήσεις της παραγωγικότητας- οι σημερινές τάσεις δείχνουν ότι αυτό ήδη συμβαίνει στην Κοινότητα. Τα μέτρα πολιτικής που θα ληφθούν  πρέπει να εξασφαλίσουν ότι θα δημιουργηθούν οι προϋποθέσεις ώστε οι παρούσες τάσεις να διατηρηθούν για μεγάλο χρονικό διάστημα. Οι μισθολογικές αυξήσεις θα πρέπει να αντικατοπτρίζουν τις μεταβολές της προσφοράς και ζήτησης μεταξύ των τομέων και των  διαφόρων περιοχών της Ένωσης. Σε ορισμένους τομείς της οικονομίας, η ανάγκη διατήρησης ή δημιουργίας θέσεων απασχόλησης ενδέχεται να απαιτήσει βραχυπρόθεσμα μείωση των πραγματικών μισθών.  Η μισθολογική συγκράτηση πρέπει να διατηρηθεί σε όλα τα κράτη μέλη. Αυτό είναι ιδιαίτερα αναγκαίο δεδομένης της επερχόμενης ανάκαμψης. Οι μισθολογικές συμβάσεις που υπογράφονται στα κράτη μέλη πρέπει να είναι συμβατές με τις προτάσεις των γενικών  προσανατολισμών και θα πρέπει να χρησιμοποιηθούν ως μέσο διατήρησης της μισθολογικής συγκράτησης, μεσοπρόθεσμα. Αυτό ισχύει ιδιαίτερα για τις περιπτώσεις στις οποίες η ανεργία προβλέπεται να μειωθεί. Η μισθολογική συγκράτηση θα συμβάλει στην παγίωση των  οφελών αυτών για την αγορά εργασίας και θα δημιουργήσει τις συνθήκες εκείνες για περαιτέρω αύξηση της απασχόλησης μεσοπρόθεσμα.  Στα κράτη μέλη, ιδίως δε σε όσα ενδέχεται να αυξηθεί φέτος η ανεργία, σχεδιάζονται ή τίθενται σε εφαρμογή διάφορα μέτρα για την ενίσχυση των ευκαιριών απασχόλησης και τη συγκράτηση της επιδείνωσης της κατάστασης στην αγορά εργασίας. Όποια και να είναι η  αποτελεσματικότητα των μέτρων αυτών για τη δημιουργία απασχόλησης, βραχυπρόθεσμα, είναι σημαντικό οι πολιτικές αυτές να συνεχιστούν ενεργά και να ενισχυθεί η συμβολή τους στη δημιουργία περισσότερων θέσεων απασχόλησης. Με την πρόοδο της ανάκαμψης, τα  οφέλη από τις πολιτικές αυτές πρόκειται να καταστούν αισθητά.  Η Λευκή Βίβλος της Επιτροπής έχει συμβάλει στην ενίσχυση του διαλόγου όσον αφορά την ανάπτυξη, την ανταγωνιστικότητα και την απασχόληση σε αρκετές χώρες. Πολλά κράτη μέλη έχουν λάβει μέτρα τα οποία είναι σύμφωνα με την στρατηγική που προτείνεται στη  Λευκή Βίβλο, όπως εκτίθεται στην έκθεση της επιτροπής οικονομικής πολιτικής προς το Συμβούλιο Ecofin. Όπως όμως διευκρινίζει η εν λόγω έκθεση, πρέπει να καταβληθούν ακόμα μεγάλες προσπάθειες για τη βελτίωση της κατάστασης από πλευράς απασχόλησης, καθώς  και για την αποτελεσματικότητα των ευρωπαϊκών αγορών εργασίας.  Βρυξέλλες, 11 Ιουλίου 1994.  Για το Συμβούλιο Ο Πρόεδρος Th. WAIGEL


title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων του 2012 της Λιθουανίας και την έκδοση γνώμης του Συμβουλίου σχετικά με το πρόγραμμα σύγκλισης της Λιθουανίας, 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/54

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων του 2012 της Λιθουανίας και την έκδοση γνώμης του Συμβουλίου σχετικά με το πρόγραμμα σύγκλισης της Λιθουανίας, 2012-2015
   2012/C 219/16
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Κατόπιν διαβούλευσης με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, θα εστιάζεται στους νευραλγικούς τομείς στους οποίους απαιτείται δράση, ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010 το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές τους για την απασχόληση.

               (3)

               Στις 12 Ιουλίου 2011 το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Λιθουανίας για το 2011 και εξέδωσε τη γνώμη του σχετικά με το επικαιροποιημένο πρόγραμμα σύγκλισης της Λιθουανίας για την περίοδο 2011-2014.

               (4)

               Στις 23 Νοεμβρίου 2011 η Επιτροπή εξέδωσε τη δεύτερη ετήσια επισκόπηση για την ανάπτυξη, η οποία σηματοδοτεί την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, που εδράζεται στη στρατηγική «Ευρώπη 2020». Στις 14 Φεβρουαρίου 2012 η Επιτροπή, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση του μηχανισμού επαγρύπνησης, στην οποία δεν προσδιόρισε τη Λιθουανία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)

               Την 1η Δεκεμβρίου του 2011 το Συμβούλιο ενέκρινε συμπεράσματα στα οποία καλούσε την επιτροπή κοινωνικής προστασίας να παρουσιάσει, σε συνεργασία με την επιτροπή απασχόλησης και άλλες επιτροπές, τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές συναπαρτίζουν τη γνώμη της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012 το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανεισμού στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση. Κάλεσε τα κράτη μέλη να θέσουν σε εφαρμογή τις ανά χώρα συστάσεις του Συμβουλίου για το 2011 και να μετατρέψουν τις εν λόγω προτεραιότητες σε συγκεκριμένα μέτρα που θα περιληφθούν στα οικεία προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (8)

               Στις 2 Μαρτίου 2012 το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ + να υποβάλουν εγκαίρως τις δεσμεύσεις τους που θα περιληφθούν στα οικεία προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 27 Απριλίου 2012 η Λιθουανία υπέβαλε το οικείο πρόγραμμα σύγκλισης, το οποίο καλύπτει την περίοδο 2012-2015 και, στις 30 Απριλίου 2012, το εθνικό της πρόγραμμα μεταρρυθμίσεων για το 2012. Για να ληφθεί υπόψη η μεταξύ τους αλληλεξάρτηση, τα δύο προγράμματα αξιολογήθηκαν ταυτόχρονα.

               (10)

               Με βάση την αξιολόγηση του προγράμματος σύγκλισης, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο, στο οποίο στηρίζονται οι δημοσιονομικές προβολές του εν λόγω προγράμματος, είναι εύλογο. Εν πολλοίς συνάδει με τις εαρινές προβλέψεις του 2012 των υπηρεσιών της Επιτροπής για τα έτη 2012 και 2013. Στόχος της δημοσιονομικής στρατηγικής που περιγράφεται στο πρόγραμμα σύγκλισης είναι η διόρθωση του υπερβολικού ελλείμματος έως το 2012, όπως σύστησε το Συμβούλιο, και η πρόοδος προς την επίτευξη του μεσοπρόθεσμου δημοσιονομικού στόχου (ΜΔΣ) τα επόμενα έτη. Το πρόγραμμα σύγκλισης επιβεβαιώνει τον προηγούμενο ΜΔΣ, δηλαδή την επίτευξη διαρθρωτικού πλεονάσματος γενικής κυβέρνησης 0,5 % του ΑΕΠ, ο οποίος αντανακλά επαρκώς τις απαιτήσεις του συμφώνου σταθερότητας και ανάπτυξης, καθορίζει πορεία εξυγίανσης τουλάχιστον κατά 1 ποσοστιαία μονάδα ετησίως και προβλέπει ισοσκέλιση του προϋπολογισμού έως το 2015. Ενώ τα δημοσιονομικά σχέδια ανταποκρίνονται στην έγκαιρη διόρθωση του υπερβολικού ελλείμματος, η μέση ετήσια δημοσιονομική προσπάθεια την περίοδο 2010-2012, με βάση το (εκ νέου υπολογισθέν) διαρθρωτικό δημοσιονομικό ισοζύγιο (5), προβλέπεται ότι θα είναι μικρότερη από το 2,25 % του ΑΕΠ που απαιτεί η σύσταση του Συμβουλίου της 16ης Φεβρουαρίου 2010. Η προγραμματιζόμενη ετήσια πρόοδος σε σχέση με τον ΜΔΣ κατά τα έτη που έπονται της διόρθωσης του υπερβολικού ελλείμματος είναι κάπως μεγαλύτερη από το 0,5 % του ΑΕΠ σε διαρθρωτικούς όρους, δηλαδή από το όριο που τίθεται στο σύμφωνο σταθερότητας και ανάπτυξης.
               Ο προγραμματιζόμενος ρυθμός αύξησης των κρατικών δαπανών, λαμβάνοντας υπόψη τα μέτρα διακριτικής ευχέρειας στο σκέλος των εσόδων, συμμορφώνεται με το όριο δαπανών του συμφώνου σταθερότητας και ανάπτυξης το 2013 και το 2014, αλλά όχι το 2015. Το έλλειμμα της γενικής κυβέρνησης προβλέπεται ότι θα παραμείνει κάτω από το 60 % του ΑΕΠ κατά τη διάρκεια του προγράμματος σύγκλισης, αυξανόμενο σχεδόν στο 41 % του ΑΕΠ το 2013, σύμφωνα με τις εαρινές προβλέψεις του 2012 των υπηρεσιών της Επιτροπής, ενώ το πρόγραμμα σύγκλισης θέτει ως στόχο τη μείωση του ελλείμματος περίπου στο 35 % έως το 2015. Η μεταρρύθμιση και η υλοποίηση του δημοσιονομικού προγραμματισμού προχωρά, αλλά η κυβέρνηση δεν έχει ακόμα εγκρίνει την προτεινόμενη νομοθεσία. Η νομοθεσία αυτή θα βελτίωνε τη λογοδοσία εντός του δημοσιονομικού πλαισίου, με τη σύσταση ανεξάρτητου φορέα, και θα καθιστούσε αυστηρότερους τους κανόνες περί αποθεματικών του Δημοσίου.

               (11)

               Με βάση μια συνολική στρατηγική φορολογικής συμμόρφωσης, θεσπίσθηκαν μέτρα το 2011, με τα οποία ενισχύθηκε η φορολογική συμμόρφωση και συγκεντρώθηκαν επιπλέον έσοδα. Εντούτοις, θα απαιτηθεί η συνέχιση της εφαρμογής της προκειμένου να αντιμετωπιστεί σοβαρά η φοροδιαφυγή.

               (12)

               Οι δημογραφικές εξελίξεις δημιουργούν σοβαρές αμφιβολίες ως προς τη βιωσιμότητα του συνταξιοδοτικού συστήματος. Αν και η Λιθουανία έχει θεσπίσει σταδιακή αύξηση της ηλικίας συνταξιοδότησης έως το 65ο έτος μέχρι το 2026, αυτό το μέτρο, από μόνο του, δεν διασφαλίζει ένα βιώσιμο και επαρκές συνταξιοδοτικό εισόδημα στο μέλλον και χρειάζεται να συμπληρωθεί και από άλλα μέτρα. Μεταξύ των εν λόγω μέτρων θα μπορούσαν να περιληφθούν η σύνδεση της ηλικίας συνταξιοδότησης και των μελλοντικών παροχών με δημογραφικούς παράγοντες, η θέσπιση σαφών κανόνων τιμαριθμικής αναπροσαρμογής, η καθιέρωση στενότερης σχέσης μεταξύ εισφορών και παροχών κοινωνικής ασφάλισης και η κατάργηση των κινήτρων πρόωρης συνταξιοδότησης. Επιπλέον, η Λιθουανία θα μπορούσε να κάνει καλύτερη χρήση της δυνατότητας επιπρόσθετων εθελούσιων συνταξιοδοτικών προγραμμάτων. Οι επικουρικές συνταξιοδοτικές αποταμιεύσεις μέσω ατομικών προχρηματοδοτούμενων ιδιωτικών συνταξιοδοτικών συστημάτων και/ή η καθιέρωση επαγγελματικών συνταξιοδοτικών συστημάτων θα ανακούφιζαν το σύστημα κοινωνικής ασφάλισης και παράλληλα θα βελτίωναν την επάρκεια των μελλοντικών συνταξιοδοτικών εσόδων. Καταργήθηκαν τα αντικίνητρα παράτασης του εργάσιμου βίου.

               (13)

               Ο νόμος περί γραφείων έκτακτης απασχόλησης, ο οποίος απέβλεπε στη διευκόλυνση της απασχόλησης μικρής διάρκειας, άρχισε να ισχύει την 1η Δεκεμβρίου 2011. Εντούτοις, ο αντίκτυπος αυτού του νόμου μπορεί να μην είναι σημαντικός, δεδομένου ότι γραφεία έκτακτης απασχόλησης λειτουργούσαν ήδη στη Λιθουανία. Μια γενική αναθεώρηση του εργατικού δικαίου θα μπορούσε να επισημάνει ορισμένους άσκοπους περιορισμούς και διοικητικούς φραγμούς που εμποδίζουν ευέλικτες συμβατικές συμφωνίες, διατάξεις περί απολύσεων και ρυθμίσεις ελαστικού ωραρίου εργασίας. Είναι αναγκαία επιπλέον μέτρα ώστε να ενισχυθεί η συμμετοχή στην αγορά εργασίας, ειδικότερα των νέων, των ανειδίκευτων και των μεγαλύτερης ηλικίας εργαζομένων, καθώς και η βελτίωση της ευελιξίας στην αγορά εργασίας.

               (14)

               Η πρόκληση της ανεργίας των νέων (πάνω από 30 %) και η ανεργία ατόμων χαμηλής ειδίκευσης κατέστησαν ιδιαίτερα εμφανείς κατά τη διάρκεια της κρίσης. Η κυβέρνηση εφαρμόζει ορισμένα μέτρα για την προώθηση της απασχόλησης των νέων, όπως επιδότηση της πρώτης εργασίας και μειωμένες εισφορές κοινωνικής ασφάλισης. Εντούτοις, το ποσοστό ενεργοποίησης παραμένει πολύ χαμηλό και τα κονδύλια χρηματοδότησης ενεργών πολιτικών στην αγορά εργασίας θα μπορούσαν να χρησιμοποιηθούν αποτελεσματικότερα με την καλύτερη στόχευση των δημόσιων έργων προς τις πλέον ευάλωτες ομάδες. Για να εξασφαλιστεί η καλύτερη μετάβαση από την εκπαίδευση στην αγορά εργασίας, θα μπορούσαν να γίνουν ελκυστικότερα τα προγράμματα μαθητείας και άσκησης και να τεθεί σε λειτουργία ένα σύστημα πρόβλεψης της ζήτησης ειδικοτήτων. Τα μέτρα θα πρέπει να συνάδουν με τα συμπεράσματα της κοινής ομάδας δράσης Λιθουανίας-Επιτροπής για την ανεργία των νέων.

               (15)

               Περίπου το ένα τρίτο του πληθυσμού της Λιθουανίας αντιμετωπίζει τον κίνδυνο φτώχειας και μακρόχρονου αποκλεισμού. Η Λιθουανία ευρίσκεται σχετικά στην τέταρτη θέση στην Ένωση. Το 2011 η Λιθουανία προέβη σε τροποποίηση του νόμου περί χρηματικής κοινωνικής αρωγής προκειμένου να μεταρρυθμιστεί το σύστημα κοινωνικής στήριξης από τον Ιανουάριο 2012. Δρομολογήθηκε ένα πιλοτικό μοντέλο διανομής κοινωνικής στήριξης, άλλαξε η μέθοδος υπολογισμού του ποσού, καθιερώθηκαν ορισμένα κίνητρα εργασίας και αυξήθηκε η κάλυψη. Η μεταρρύθμιση της κοινωνικής αρωγής αποτελεί ένα βήμα προς τη μείωση των αντικινήτρων προς εργασία. Είναι αναγκαίο να συσταθεί ένα σύστημα παρακολούθησης για να αξιολογηθεί η αποδοτικότητά της και ο αντίκτυπός της στην ανακούφιση της φτώχειας. Η μεταρρύθμιση θα πρέπει επίσης να συνδεθεί με μέτρα ενεργοποίησης που θα ενισχύσουν τη συμμετοχή, ειδικότερα των επί μακρόν δικαιούχων κοινωνικής στήριξης.

               (16)

               Η κυβέρνηση έχει δρομολογήσει, από το 2010, μια φιλόδοξη μεταρρύθμιση των κρατικών επιχειρήσεων, η οποία αποσκοπεί στην αναδιάρθρωση της εταιρικής διακυβέρνησης, την αύξηση της διαφάνειας και τη διάκριση μεταξύ κυριότητας και κανονιστικών αρμοδιοτήτων, καθώς επίσης και στη βελτίωση του ανταγωνισμού και της αποδοτικότητας. Η μεταρρύθμιση είναι συναφής και συνεπάγεται τόσο νομοθετικές όσο και οργανωτικές αλλαγές. Έχει σημειωθεί σημαντική πρόοδος ως προς τη διαφάνεια και τη λογοδοσία, δεδομένου ότι οι εκθέσεις δημοσιεύονται πλέον σε τριμηνιαία και ετήσια βάση. Έχουν καθοριστεί σαφείς επιχειρηματικοί στόχοι. Εντούτοις, η κυβέρνηση έχει καθυστερήσει ορισμένα τμήματα της μεταρρύθμισης, μεταξύ άλλων τη διάκριση των εμπορικών από τις μη εμπορικές δραστηριότητες των κρατικών επιχειρήσεων, και προτίθεται να τις θέσει σε εφαρμογή το 2012.

               (17)

               Η Λιθουανία έχει σημειώσει κάποια πρόοδο όσον αφορά την ενεργειακή απόδοση των κτιρίων. Η κυβέρνηση ενέκρινε πρόγραμμα εκσυγχρονισμού πολυκατοικιών τον Δεκέμβριο του 2011, το οποίο όμως υπονομεύεται από άλλες επιδοτήσεις που διατίθενται σε άλλους τομείς πολιτικής που μειώνουν τα κίνητρα των κατοίκων πολυκατοικιών να βελτιώσουν την ενεργειακή απόδοση. Είναι αναγκαίο να καταβληθούν περαιτέρω ουσιαστικές και ταχείες προσπάθειες για να βελτιωθεί η ενεργειακή απόδοση των κτιρίων.

               (18)

               Υπάρχουν περιθώρια μετατόπισης της φορολογίας προς τη χρήση ενέργειας, δεδομένου ότι τα έσοδα από περιβαλλοντικούς φόρους ευρίσκονται στην τρίτη χαμηλότερη θέση στην Ένωση, ενώ οι φόροι που επιβάλλονται στις μεταφορές είναι οι χαμηλότεροι στην Ένωση. Ο τεκμαρτός φορολογικός συντελεστής στην ενεργειακή κατανάλωση βρισκόταν, το 2010, στην έβδομη χαμηλότερη θέση στην Ένωση, ενώ οι ενεργειακοί φόροι ως ποσοστό του ΑΕΠ είναι ελάχιστα μόνο χαμηλότεροι από τον μέσο όρο της ΕΕ.

               (19)

               Η υποδομή του ενεργειακού συστήματος της χώρας στερείται ανταγωνισμού και διασυνδέσεων και το γεγονός αυτό συνιστά ανασταλτικό παράγοντα για την ανάπτυξη. Οι ανεπαρκείς διασυνδέσεις δυσχεραίνουν τη δημιουργία ανταγωνιστικών ενεργειακών αγορών. Η συγκέντρωση παραμένει υψηλή (άνω του 90 %) τόσο στην αγορά φυσικού αερίου όσο και στην αγορά ηλεκτρικής ενέργειας.

               (20)

               Η Λιθουανία έχει αναλάβει σειρά δεσμεύσεων στο πλαίσιο του συμφώνου για το ευρώ +. Αυτές οι δεσμεύσεις και η εφαρμογή των δεσμεύσεων που παρουσιάστηκαν το 2011 αφορούν την προώθηση της ανταγωνιστικότητας και της απασχόλησης, τη βελτίωση της διατηρησιμότητας των δημόσιων οικονομικών και την ενίσχυση της χρηματοοικονομικής σταθερότητας. Η Επιτροπή αξιολόγησε την εφαρμογή των δεσμεύσεων βάσει του συμφώνου για το ευρώ +. Τα αποτελέσματα της αξιολόγησης αυτής ελήφθησαν υπόψη στις κατωτέρω συστάσεις.

               (21)

               Στο πλαίσιο του Ευρωπαϊκού Εξαμήνου, η Επιτροπή πραγματοποίησε ολοκληρωμένη ανάλυση της οικονομικής πολιτικής της Λιθουανίας. Αξιολόγησε το πρόγραμμα σύγκλισης και το εθνικό πρόγραμμα μεταρρύθμισης. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Λιθουανία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της εισαγωγής σε μελλοντικές εθνικές αποφάσεις εισροών επιπέδου ΕΕ. Οι συστάσεις της Επιτροπής βάσει του Ευρωπαϊκού Εξαμήνου αποτυπώνονται στις συστάσεις 1 έως 6 κατωτέρω.

               (22)

               Βάσει της παρούσας αξιολόγησης, το Συμβούλιο εξέτασε το πρόγραμμα σύγκλισης και η γνώμη του (6) αντικατοπτρίζεται ιδίως στη σύσταση 1 κατωτέρω,

         ΣΥΝΙΣΤΑ ότι η Λιθουανία πρέπει να αναλάβει δράση κατά την περίοδο 2012-2013 προκειμένου:

               1.

               Να εξασφαλιστεί η προγραμματισθείσα πρόοδος για την έγκαιρη διόρθωση του υπερβολικού ελλείμματος. Προς τούτο, θα πρέπει να εφαρμόσει πλήρως τον προϋπολογισμό για το 2012 και να επιτύχει τη διαρθρωτική πορεία προσαρμογής που καθορίζεται στη σύσταση που εξέδωσε το Συμβούλιο στο πλαίσιο της διαδικασίας υπερβολικού ελλείμματος. Στη συνέχεια, να προσδιορίσει τα μέτρα που απαιτούνται για να εξασφαλιστεί η εκτέλεση της δημοσιονομικής στρατηγικής για το 2013 και τα επόμενα έτη όπως έχει προγραμματιστεί, καταβάλλοντας επαρκή προσπάθεια διαρθρωτικής προσαρμογής ώστε να σημειώσει επαρκή πρόοδο όσον αφορά την επίτευξη του ΜΔΣ, μεταξύ άλλων με την τήρηση του ορίου δαπανών, ελαχιστοποιώντας ταυτόχρονα τις περικοπές στις δαπάνες για την τόνωση της ανάπτυξης. Στο πλαίσιο αυτό, να επισκοπήσει και να εξετάσει την αύξηση της φορολογίας εκείνης που είναι λιγότερο επιζήμια για την ανάπτυξη, όπως της φορολογίας κατοικιών και της περιβαλλοντικής φορολογίας, καθώς και τη θέσπιση φορολογίας των αυτοκινήτων, ενισχύοντας παράλληλα τη φορολογική συμμόρφωση. Να ενισχύσει το δημοσιονομικό πλαίσιο, εισάγοντας μεταξύ άλλων στο μεσοπρόθεσμο δημοσιονομικό πλαίσιο υποχρεωτικά ανώτατα όρια δαπανών, η εφαρμογή των οποίων θα μπορεί να ελέγχεται.

               2.

               Να θεσπίσει νομοθεσία όσον αφορά μια ολοκληρωμένη μεταρρύθμιση του συνταξιοδοτικού συστήματος. Να ευθυγραμμίσει τη νόμιμη ηλικία συνταξιοδότησης στο προσδόκιμο ζωής, να θεσπίσει σαφείς κανόνες για την τιμαριθμική αναπροσαρμογή των συντάξεων και να βελτιώσει τα προγράμματα συμπληρωματικής αποταμίευσης. Να στηρίξει τη μεταρρύθμιση του συνταξιοδοτικού συστήματος με μέτρα για τους ενεργούς ηλικιωμένους.

               3.

               Να καταπολεμήσει την υψηλή ανεργία, ειδικότερα μεταξύ των νέων, των χαμηλής ειδίκευσης εργαζομένων και των μακροχρόνια άνεργων, εστιάζοντας πόρους σε ενεργές πολιτικές αγοράς εργασίας και βελτιώνοντας παράλληλα την αποδοτικότητά τους. Να ενισχύσει την αποτελεσματικότητα των προγραμμάτων μαθητείας. Να τροποποιήσει την εργατική νομοθεσία όσον αφορά τις ευέλικτες συμβάσεις, τις διατάξεις περί απολύσεων και τις ρυθμίσεις περί ελαστικού ωραρίου εργασίας.

               4.

               Να αυξήσει τα κίνητρα προς εργασία και να δυναμώσει τους δεσμούς μεταξύ της μεταρρύθμισης στον τομέα της κοινωνικής μέριμνας και των μέτρων ενεργοποίησης, ιδίως όσον αφορά τις πλέον ευάλωτες ομάδες πληθυσμού, ώστε να μειωθεί η φτώχεια και ο κοινωνικός αποκλεισμός.

               5.

               Να υλοποιήσει όλες τις πτυχές της δέσμης μέτρων για τη μεταρρύθμιση των κρατικών επιχειρήσεων και ιδίως να εξασφαλίσει τον διαχωρισμό μεταξύ των λειτουργιών κυριότητας και κανονιστικής ρύθμισης, καθώς και τον διαχωρισμό μεταξύ εμπορικών και μη εμπορικών δραστηριοτήτων. Να καθιερώσει κατάλληλα μέσα παρακολούθησης για να αξιολογήσει την αποτελεσματικότητα των μεταρρυθμίσεων και να εξασφαλίσει τη συμμόρφωση όλων των κρατικών επιχειρήσεων με τις απαιτήσεις της μεταρρύθμισης.

               6.

               Να εντείνει τα μέτρα για τη βελτίωση της ενεργειακής απόδοσης των κτιρίων, μεταξύ άλλων, με την άρση των αντικινήτρων και την ταχεία εφαρμογή του ταμείου χαρτοφυλακίου. Να προωθήσει τον ανταγωνισμό στα ενεργειακά δίκτυα βελτιώνοντας τη διασύνδεση με τα κράτη μέλη, τόσο για την αγορά ηλεκτρικής ενέργειας, όσο και την αγορά αερίου.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  Διατηρούνται για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 119 της 4.5.2012, σ. 47).

      (3)  ΕΕ C 210 της 16.7.2011, σ. 1.

      (4)  ΕΕ L 306 της 23.11.2011, σ. 25.

      (5)  Κυκλικά προσαρμοσμένο δημοσιονομικό αποτέλεσμα μη λαμβανομένων υπόψη των έκτακτων και προσωρινών μέτρων, όπως υπολογίσθηκε εκ νέου από τις υπηρεσίες της Επιτροπής βάσει των πληροφοριών που παρέχονται στο πρόγραμμα, χρησιμοποιώντας την από κοινού συμφωνηθείσα μεθοδολογία.

      (6)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.


Avis juridique important

|

31974H0527

74/527/ΕΟΚ: Σύσταση της Επιτροπής, της 14ης Οκτωβρίου 1974, που απευθύνεται στην κυβέρνηση της Ιταλίας σχετικά με ένα σχέδιο νόμου με το οποίο τίθενται σε εφαρμογή οι κανονισμοί (ΕΟΚ) αριθ. 516/72, 517/72 του Συμβουλίου και (ΕΟΚ) αριθ. 1172/72 της Επιτροπής

Επίσημη Εφημερίδα αριθ. L 298 της 06/11/1974 σ. 0015 - 0016

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

32002H0217

Σύσταση του Συμβουλίου, της 5ης Μαρτίου 2002, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 2000

Επίσημη Εφημερίδα αριθ. L 072 της 14/03/2002 σ. 0024 - 0024

Σύσταση του Συμβουλίουτης 5ης Μαρτίου 2002για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 2000(2002/217/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την τέταρτη σύμβαση ΑΚΕ-ΕΟΚ, που υπογράφηκε στο Λομέ στις 15 Δεκεμβρίου 1989, όπως τροποποιήθηκε από τη συμφωνία που υπογράφηκε στο Μαυρίκιο στις 4 Νοεμβρίου 1995,την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα(1),την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας(2), που υπεγράφη στις Βρυξέλλες, στις 16 Ιουλίου 1990, και ιδίως το άρθρο 33 παράγραφος 3,το δημοσιονομικό κανονισμό, της 29ης Ιουλίου 1991, για το έβδομο Ευρωπαϊκό Ταμείο Ανάπτυξης(3) και ιδίως τα άρθρα 69 έως 77,Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Ανάπτυξης (1989) (έβδομο ΕΤΑ), που εγκρίθηκαν στις 31 Δεκεμβρίου 2000, καθώς και την έκθεση του Ελεγκτικού Συνεδρίου για το οικονομικό έτος 2000, που συνοδεύεται από τις απαντήσεις της Επιτροπής(4),Εκτιμώντας τα ακόλουθα:(1) Δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Ανάπτυξης (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.(2) Η εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), εκ μέρους της Επιτροπής, κατά το οικονομικό έτος 2000, ήταν στο σύνολό της ικανοποιητική,ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), για το οικονομικό έτος 2000.Βρυξέλλες, 5 Μαρτίου 2002.Για το ΣυμβούλιοΟ ΠρόεδροςR. de Rato y Figaredo(1) ΕΕ L 263 της 19.9.1991, σ. 1.(2) ΕΕ L 229 της 17.8.1991, σ. 288.(3) ΕΕ L 266 της 21.9.1991, σ. 1.(4) ΕΕ C 359 της 15.12.2001, σ. 421.


title: Σύσταση της Επιτροπής, της 23ης Ιουνίου 2009 , σχετικά με τα μεταδεδομένα αναφοράς για το ευρωπαϊκό στατιστικό σύστημα (Κείμενο που παρουσιάζει ενδιαφέρον για τον ΕΟΧ)

text:
               30.6.2009

               EL

               Επίσημη Εφημερίδα της Ευρωπαϊκής Ένωσης

               L 168/50

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 23ης Ιουνίου 2009
   σχετικά με τα μεταδεδομένα αναφοράς για το ευρωπαϊκό στατιστικό σύστημα
   (Κείμενο που παρουσιάζει ενδιαφέρον για τον ΕΟΧ)
   (2009/498/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,
   Εκτιμώντας τα ακόλουθα:

               (1)

               Στον κώδικα ορθής πρακτικής για τις ευρωπαϊκές στατιστικές (1), ο οποίος προορίζεται για τις εθνικές και κοινοτικές στατιστικές αρχές, απαριθμούνται 15 αρχές που συνδέονται με το θεσμικό περιβάλλον, τις στατιστικές διαδικασίες και τη στατιστική παραγωγή.

               (2)

               Η αρχή 15 του κώδικα ορθής πρακτικής για τις ευρωπαϊκές στατιστικές αναφέρεται στην προσβασιμότητα και τη σαφήνεια των ευρωπαϊκών στατιστικών, τονίζοντας επίσης ότι τα μεταδεδομένα που τις συνοδεύουν πρέπει να τεκμηριώνονται σύμφωνα με ένα τυποποιημένο σύστημα μεταδεδομένων.

               (3)

               Τα μεταδεδομένα αναφοράς αποτελούν αναπόσπαστο μέρος του συστήματος μεταδεδομένων κάθε στατιστικής αρχής.

               (4)

               Με την έκδοση του κώδικα ορθής πρακτικής για τις ευρωπαϊκές στατιστικές, οι εθνικές και κοινοτικές στατιστικές αρχές δεσμεύτηκαν να παράγουν στατιστικές υψηλής ποιότητας, για τις οποίες απαιτείται επίσης η υποβολή πιο διαφανών και εναρμονισμένων εκθέσεων σχετικά με την ποιότητα των στοιχείων.

               (5)

               Στο πλαίσιο της πρωτοβουλίας SDMX για κοινά τεχνικά και στατιστικά πρότυπα για την ανταλλαγή των στοιχείων και μεταδεδομένων που διαβιβάζονται από την Τράπεζα Διεθνών Διακανονισμών, την Ευρωπαϊκή Κεντρική Τράπεζα, την κοινοτική στατιστική αρχή (Eurostat), το Διεθνές Νομισματικό Ταμείο, τον Οργανισμό Οικονομικής Συνεργασίας και Ανάπτυξης, τα Ηνωμένα Έθνη και την Παγκόσμια Τράπεζα, καταρτίστηκαν οι προσανατολισμένες στο περιεχόμενο κατευθυντήριες γραμμές για το SDMX, οι οποίες στηρίζουν τη δημιουργία και εφαρμογή των εναρμονισμένων μεταδεδομένων αναφοράς στο ευρωπαϊκό στατιστικό σύστημα.

               (6)

               Μπορούν να επιτευχθούν σημαντικά οφέλη αποτελεσματικότητας εάν τα μεταδεδομένα αναφοράς παράγονται με βάση έναν εναρμονισμένο κατάλογο στατιστικών εννοιών στο πλαίσιο του ευρωπαϊκού στατιστικού συστήματος, ενώ, παράλληλα, υπάρχει η δυνατότητα να προσθέτουν οι εθνικές και κοινοτικές στατιστικές αρχές περισσότερες στατιστικές έννοιες σε συγκεκριμένους στατιστικούς τομείς, εφόσον απαιτείται.

               (7)

               Ο κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (2) παρέχει ένα πλαίσιο αναφοράς για την παρούσα σύσταση,

         ΣΥΝΙΣΤΑ ΣΤΑ ΚΡΑΤΗ ΜΕΛΗ:

               1)

               Οι εθνικές στατιστικές αρχές καλούνται να εφαρμόζουν τις στατιστικές έννοιες και υποέννοιες που απαριθμούνται στο παράρτημα, όταν καταρτίζονται τα μεταδεδομένα αναφοράς στους διάφορους στατιστικούς τομείς και όταν τα μεταδεδομένα αναφοράς ανταλλάσσονται εντός ή και εκτός του ευρωπαϊκού στατιστικού συστήματος.

               2)

               Οι εθνικές στατιστικές αρχές θα πρέπει να προσθέτουν πρόσθετες στατιστικές έννοιες στον ανωτέρω κατάλογο εννοιών και υποεννοιών, εάν αυτό απαιτείται για συγκεκριμένους στατιστικούς τομείς.

               3)

               Οι εθνικές στατιστικές αρχές καλούνται να ενημερώνουν τακτικά την Επιτροπή (Eurostat) σχετικά με τον τρόπο που εφαρμόζουν τις έννοιες και υποέννοιες που απαριθμούνται στο παράρτημα.

      Βρυξέλλες, 23 Ιουνίου 2009.

            Για την Επιτροπή

         Joaquín ALMUNIA

            Μέλος της Επιτροπής

      (1)  Σύσταση της Επιτροπής, της 25ης Μαΐου 2005, σχετικά με την ανεξαρτησία, την ακεραιότητα και την υπευθυνότητα των εθνικών και κοινοτικών στατιστικών αρχών, COM(2005) 217 τελικό.

      (2)  ΕΕ L 87 της 31.3.2009, σ. 164.

      ΠΑΡΑΡΤΗΜΑ

         Κατάλογος των στατιστικών εννοιών και υποεννοιών (συμπεριλαμβανομένων των ορισμών των εννοιών και υποεννοιών)

                  Αριθμός

                  Έννοιες

                  Υποέννοιες

                  Περιγραφές

                  1.

                  Επαφή

                  Ατομικά ή θεσμικά σημεία επαφής για τα στοιχεία ή τα μεταδεδομένα, συμπεριλαμβανομένων πληροφοριών σχετικά με την πρόσβαση στα σημεία επαφής.

                  1.1.

                  Οργανισμός επαφής

                  Η ονομασία του οργανισμού των σημείων επαφής για τα στοιχεία ή τα μεταδεδομένα.

                  1.2.

                  Μονάδα του οργανισμού επαφής

                  Μια προσδιοριζόμενη υποδιαίρεση ενός οργανισμού.

                  1.3.

                  Ονομασία επαφής

                  Η ονομασία των σημείων επαφής για τα στοιχεία ή τα μεταδεδομένα.

                  1.4.

                  Αρμοδιότητα προσώπου επαφής

                  Ο τομέας εθνικής ευθύνης της επαφής, όπως «η μεθοδολογία», «η διαχείριση βάσεων δεδομένων» ή «η διάδοση».

                  1.5.

                  Ταχυδρομική διεύθυνση επαφής

                  Η ταχυδρομική διεύθυνση των σημείων επαφής για τα στοιχεία ή τα μεταδεδομένα.

                  1.6.

                  Ηλεκτρονική διεύθυνση επαφής

                  Η ηλεκτρονική διεύθυνση των σημείων επαφής για τα στοιχεία ή τα μεταδεδομένα.

                  1.7.

                  Αριθμός τηλεφώνου επαφής

                  Ο αριθμός τηλεφώνου των σημείων επαφής για τα στοιχεία ή τα μεταδεδομένα.

                  1.8.

                  Αριθμός φαξ επαφής

                  Ο αριθμός φαξ των σημείων επαφής για τα στοιχεία ή τα μεταδεδομένα.

                  2.

                  Επικαιροποίηση μεταδεδομένων

                  Τα στοιχεία βάσει των οποίων το στοιχείο μεταδεδομένων εισήχθη ή τροποποιήθηκε στη βάση δεδομένων.

                  2.1.

                  Τελευταία πιστοποίηση μεταδεδομένων

                  Η ημερομηνία της τελευταίας πιστοποίησης που παρέχεται από τον διαχειριστή του τομέα προκειμένου να επιβεβαιώσει ότι τα μεταδεδομένα που απεστάλησαν εξακολουθούν να είναι επικαιροποιημένα, ακόμη και αν το περιεχόμενο δεν έχει τροποποιηθεί.

                  2.2.

                  Τελευταία αποστολή μεταδεδομένων

                  Η ημερομηνία της τελευταίας αποστολής των μεταδεδομένων.

                  2.3.

                  Τελευταία επικαιροποίηση μεταδεδομένων

                  Η ημερομηνία της τελευταίας επικαιροποίησης του περιεχομένου των μεταδεδομένων.

                  3.

                  Στατιστική παρουσίαση

                  3.1.

                  Περιγραφή στοιχείων

                  Τα κύρια χαρακτηριστικά του συνόλου στοιχείων που περιγράφονται με κατανοητό τρόπο, τα οποία αναφέρονται στα στοιχεία και στους δείκτες που διαδίδονται.

                  3.2.

                  Σύστημα ταξινόμησης

                  Η ρύθμιση ή η διαίρεση των στοιχείων σε ομάδες με βάση τα κοινά χαρακτηριστικά τους.

                  3.3.

                  Τομεακή κάλυψη

                  Οι κύριοι οικονομικοί ή άλλοι φορείς που καλύπτονται από τις στατιστικές.

                  3.4.

                  Στατιστικές έννοιες και ορισμοί

                  Τα στατιστικά χαρακτηριστικά των στατιστικών παρατηρήσεων.

                  3.5.

                  Στατιστική μονάδα

                  Η οντότητα για την οποία ζητούνται οι πληροφορίες και για την οποία τελικά καταρτίζονται οι στατιστικές.

                  3.6.

                  Στατιστικός πληθυσμός

                  Ο συνολική αριθμός ή πληθυσμός ή «κόσμος» μιας καθορισμένης τάξης ανθρώπων, αντικειμένων ή γεγονότων.

                  3.7.

                  Περιοχή αναφοράς

                  Η χώρα ή η γεωγραφική περιοχή με την οποία σχετίζεται το μετρούμενο στατιστικό φαινόμενο.

                  3.8.

                  Χρονική κάλυψη

                  Το χρονικό διάστημα για το οποίο είναι διαθέσιμα τα στοιχεία.

                  3.9.

                  Περίοδος βάσης

                  Το χρονικό διάστημα που χρησιμοποιείται ως βάση ενός αριθμοδείκτη, ή στο οποίο αναφέρεται μια σταθερή χρονολογική σειρά.

                  4.

                  Μονάδα μέτρησης

                  Η ομάδα βάσει της οποίας μετρούνται οι τιμές των στοιχείων.

                  5.

                  Περίοδος αναφοράς

                  Το χρονικό διάστημα ή το χρονικό σημείο στο οποίο προβλέπεται να αναφέρεται η μετρούμενη παρατήρηση.

                  6.

                  Θεσμική εντολή

                  Το σύνολο κανόνων ή άλλο επίσημο σύνολο οδηγιών που αναθέτουν αρμοδιότητα καθώς και εξουσία σε έναν οργανισμό για τη συλλογή, την επεξεργασία και τη διάδοση των στατιστικών.

                  6.1.

                  Νομικές πράξεις και άλλες συμφωνίες

                  Οι νομικές πράξεις ή άλλες επίσημες ή ανεπίσημες συμφωνίες που αναθέτουν αρμοδιότητα καθώς και εξουσία σε έναν οργανισμό για τη συλλογή, την επεξεργασία και τη διάδοση των στατιστικών.

                  6.2.

                  Ανταλλαγή στοιχείων

                  Οι ρυθμίσεις ή διαδικασίες για την ανταλλαγή και το συντονισμό των στοιχείων μεταξύ των οργανισμών παραγωγής στοιχείων.

                  7.

                  Απόρρητο

                  Μια ιδιότητα των στοιχείων που καθορίζει το βαθμό στον οποίο η άνευ αδείας δημοσιοποίησή τους θα μπορούσε να θέσει σε κίνδυνο ή να βλάψει το συμφέρον της πηγής ή άλλων σχετικών μερών.

                  7.1.

                  Απόρρητο - πολιτική

                  Τα νομοθετικά μέτρα ή άλλες επίσημες διαδικασίες που εμποδίζουν την άνευ αδείας δημοσιοποίηση των στοιχείων τα οποία προσδιορίζουν ένα άτομο ή μια οικονομική οντότητα είτε άμεσα είτε έμμεσα.

                  7.2.

                  Απόρρητο - επεξεργασία στοιχείων

                  Οι κανόνες που εφαρμόζονται για την επεξεργασία των στοιχείων, οι οποίοι ορίστηκαν προκειμένου να εξασφαλιστεί το στατιστικό απόρρητο και να εμποδιστεί η άνευ αδείας δημοσιοποίησή τους.

                  8.

                  Πολιτική γνωστοποίησης

                  Οι κανόνες για την κοινοποίηση των στατιστικών στοιχείων στα ενδιαφερόμενα μέρη.

                  8.1.

                  Χρονοδιάγραμμα γνωστοποίησης

                  Το χρονοδιάγραμμα γνωστοποίησης των στατιστικών στοιχείων.

                  8.2.

                  Πρόσβαση στο χρονοδιάγραμμα γνωστοποίησης

                  Η πρόσβαση στις πληροφορίες του χρονοδιαγράμματος γνωστοποίησης.

                  8.3.

                  Πρόσβαση χρηστών

                  Η πολιτική για την κοινοποίηση των στοιχείων στους χρήστες, η έκταση της κοινοποίησης (π.χ. κοινό, επιλεγμένοι χρήστες), ο τρόπος με τον οποίο οι χρήστες πληροφορούνται ότι τα στοιχεία έχουν κοινοποιηθεί, και κατά πόσον η πολιτική καθορίζει την κοινοποίηση των στατιστικών στοιχείων σε όλους τους χρήστες.

                  9.

                  Συχνότητα κοινοποίησης

                  Τα χρονικά διαστήματα μεταξύ των οποίων κοινοποιούνται οι στατιστικές σε δεδομένη χρονική περίοδο.

                  10.

                  Μορφότυπο κοινοποίησης

                  Τα μέσα με τα οποία κοινοποιούνται τα στοιχεία και τα μεταδεδομένα.

                  10.1.

                  Δημοσίευση Τύπου

                  Τα τακτικά ή ad-hoc δελτία Τύπου που σχετίζονται με τα στοιχεία.

                  10.2.

                  Δημοσιεύσεις

                  Οι τακτικές ή ad-hoc δημοσιεύσεις με τις οποίες τα στοιχεία είναι διαθέσιμα στο κοινό.

                  10.3.

                  Βάση δεδομένων on-line

                  Οι πληροφορίες σχετικά με τις βάσεις δεδομένων on-line στις οποίες περιλαμβάνονται τα κοινοποιηθέντα στοιχεία.

                  10.4.

                  Πρόσβαση στα μικροδεδομένα

                  Οι πληροφορίες σχετικά με το αν τα μικροδεδομένα έχουν επίσης κοινοποιηθεί.

                  10.5.

                  Άλλα

                  Οι αναφορές που γίνονται στην κοινοποίηση των σημαντικότερων άλλων στοιχείων.

                  11.

                  Προσβασιμότητα της τεκμηρίωσης

                  11.1.

                  Τεκμηρίωση σχετικά με τη μεθοδολογία

                  Το περιγραφικό κείμενο και οι αναφορές στα διαθέσιμα μεθοδολογικά έγγραφα.

                  11.2.

                  Ποιοτική τεκμηρίωση

                  Η τεκμηρίωση σχετικά με τις διαδικασίες που εφαρμόζονται για τη διαχείριση και την αξιολόγηση της ποιότητας.

                  12.

                  Διαχείριση ποιότητας

                  Τα συστήματα και τα πλαίσια που υπάρχουν σε έναν οργανισμό για τη διαχείριση της ποιότητας των στατιστικών προϊόντων και διαδικασιών.

                  12.1.

                  Διασφάλιση ποιότητας

                  Όλες οι διενεργούμενες συστηματικές δραστηριότητες για τις οποίες μπορεί να αποδειχθεί ότι παρέχουν την εμπιστοσύνη ότι οι διαδικασίες θα εκπληρώνουν τις απαιτήσεις για τη στατιστική παραγωγή.

                  12.2.

                  Ποιοτική αξιολόγηση

                  Η συνολική αξιολόγηση της ποιότητας των στοιχείων βάσει τυποποιημένων ποιοτικών κριτηρίων.

                  13.

                  Καταλληλότητα

                  Ο βαθμός στον οποίο οι στατιστικές πληροφορίες ικανοποιούν τις τρέχουσες και δυνητικές ανάγκες των χρηστών.

                  13.1.

                  Ανάγκες χρηστών

                  Περιγραφή των χρηστών και των αντίστοιχων αναγκών τους σε σχέση με τα στατιστικά στοιχεία.

                  13.2.

                  Ικανοποίηση χρηστών

                  Μέτρα για τον καθορισμό της ικανοποίησης των χρηστών.

                  13.3.

                  Πληρότητα

                  Ο βαθμός στον οποίο όλες οι απαιτούμενες στατιστικές είναι διαθέσιμες.

                  14.

                  Ακρίβεια και αξιοπιστία

                  Ακρίβεια: ο βαθμός προσέγγισης των υπολογισμών ή εκτιμήσεων στις ακριβείς ή πραγματικές τιμές τις οποίες προορίζονταν να μετρήσουν οι στατιστικές.
                  Αξιοπιστία: ο βαθμός προσέγγισης της αρχικώς εκτιμηθείσας τιμής στην κατόπιν εκτιμηθείσα τιμή.

                  14.1.

                  Συνολική ακρίβεια

                  Αξιολόγηση της ακρίβειας, συνδεδεμένη με ένα ορισμένο σύνολο ή τομέα, που συνοψίζει τις διάφορες συνιστώσες.

                  14.2.

                  Δειγματοληπτικό σφάλμα

                  Το τμήμα της διαφοράς μεταξύ μιας τιμής ενός πληθυσμού και μιας εκτίμησής του, που προκύπτει από ένα τυχαίο δείγμα, το οποίο οφείλεται στο γεγονός ότι απαριθμείται μόνο ένα υποσύνολο του πληθυσμού.

                  14.3.

                  Μη δειγματοληπτικό σφάλμα

                  Το σφάλμα στις εκτιμήσεις μιας έρευνας που δεν μπορεί να αποδοθεί σε δειγματοληπτικές διακυμάνσεις.

                  15.

                  Επικαιρότητα και χρονική συνέπεια

                  15.1.

                  Επικαιρότητα

                  Το χρονικό διάστημα μεταξύ της διαθεσιμότητας των στοιχείων και του γεγονότος ή φαινομένου που περιγράφουν.

                  15.2.

                  Χρονική συνέπεια

                  Η χρονική διαφορά μεταξύ της πραγματικής διάθεσης των στοιχείων και της ημερομηνίας-στόχου την οποία θα έπρεπε να είχαν διατεθεί.

                  16.

                  Συγκρισιμότητα

                  Η μέτρηση του αντικτύπου των διαφορών στις εφαρμοζόμενες στατιστικές έννοιες, τα μέσα και τις διαδικασίες μέτρησης, όταν οι στατιστικές συγκρίνονται διαχρονικά μεταξύ γεωγραφικών περιοχών.

                  16.1.

                  Συγκρισιμότητα - γεωγραφική

                  Ο βαθμός στον οποίο οι στατιστικές είναι συγκρίσιμες μεταξύ γεωγραφικών περιοχών.

                  16.2.

                  Συγκρισιμότητα - διαχρονική

                  Ο βαθμός στον οποίο οι στατιστικές είναι συγκρίσιμες ή συμβιβάσιμες διαχρονικά.

                  17.

                  Συνεκτικότητα

                  Η δυνατότητα των στατιστικών να συνδυάζονται αξιόπιστα με διάφορους τρόπους και για διάφορες χρήσεις.

                  17.1.

                  Συνεκτικότητα - διατομεακή

                  Ο βαθμός στον οποίο οι στατιστικές είναι συμβιβάσιμες με εκείνες που λαμβάνονται μέσω άλλων πηγών στοιχείων ή στατιστικών τομέων.

                  17.2.

                  Συνεκτικότητα - εσωτερική

                  Ο βαθμός στον οποίο οι στατιστικές είναι συνεκτικές εντός δεδομένου συνόλου στοιχείων.

                  18.

                  Κόστος και επιβάρυνση

                  Το κόστος που σχετίζεται με τη συλλογή και την παραγωγή ενός στατιστικού προϊόντος και η επιβάρυνση των απαντώντων.

                  19.

                  Αναθεώρηση στοιχείων

                  Οιαδήποτε αλλαγή στην τιμή μιας στατιστικής που έχει γνωστοποιηθεί στο κοινό.

                  19.1.

                  Αναθεώρηση στοιχείων - πολιτική

                  Η πολιτική που έχει ως σκοπό τη διασφάλιση της διαφάνειας των κοινοποιούμενων στοιχείων, μέσω της οποίας καταρτίζονται προκαταρκτικά στοιχεία τα οποία αργότερα αναθεωρούνται.

                  19.2.

                  Αναθεώρηση στοιχείων - πρακτική

                  Οι πληροφορίες σχετικά με την πρακτική της αναθεώρησης των στοιχείων.

                  20.

                  Στατιστική επεξεργασία

                  20.1.

                  Στοιχεία πηγής

                  Τα χαρακτηριστικά και οι συνιστώσες των ανεπεξέργαστων στατιστικών στοιχείων που χρησιμοποιούνται για την κατάρτιση στατιστικών συγκεντρωτικών στοιχείων.

                  20.2.

                  Συχνότητα συλλογής στοιχείων

                  Η συχνότητα με την οποία συλλέγονται τα στοιχεία πηγής.

                  20.3.

                  Συλλογή στοιχείων

                  Η συστηματική διαδικασία συλλογής στοιχείων για επίσημες στατιστικές.

                  20.4.

                  Επικύρωση στοιχείων

                  Η διαδικασία παρακολούθησης των αποτελεσμάτων της κατάρτισης στοιχείων και η διασφάλιση της ποιότητας των στατιστικών αποτελεσμάτων.

                  20.5.

                  Κατάρτιση στοιχείων

                  Οι πράξεις που διενεργούνται στα στοιχεία προκειμένου να προκύψουν νέες πληροφορίες σύμφωνα με δεδομένο σύνολο κανόνων.

                  20.6.

                  Αναπροσαρμογή

                  Το σύνολο των διαδικασιών που χρησιμοποιούνται για την τροποποίηση των στατιστικών στοιχείων ώστε να μπορέσουν να είναι σύμφωνα με τα εθνικά ή διεθνή πρότυπα ή να αποκατασταθούν οι ποιοτικές διαφορές των στοιχείων όταν καταρτίζονται συγκεκριμένα σύνολα στοιχείων.

                  21.

                  Παρατήρηση

                  Το συμπληρωματικό περιγραφικό κείμενο που μπορεί να επισυναφθεί στα στοιχεία ή στα μεταδεδομένα.


title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων της Μάλτας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για την περίοδο 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/61

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων της Μάλτας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για την περίοδο 2012-2015
   2012/C 219/18
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρο 121 παράγραφος 2 και 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου,
   Έχοντας υπόψη τη γνώμη της επιτροπής απασχόλησης,
   Έπειτα από διαβουλεύσεις με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές για την απασχόληση.

               (3)

               Στις 12 Ιουλίου 2011, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Μάλτας για το 2011 και διατύπωσε τη γνώμη του σχετικά με το επικαιροποιημένο πρόγραμμα σταθερότητας της Μάλτας για την περίοδο 2011-2014.

               (4)

               Στις 23 Νοεμβρίου 2011, η Επιτροπή ενέκρινε τη δεύτερη ετήσια επισκόπηση της ανάπτυξης, σηματοδοτώντας την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020». Στις 14 Φεβρουαρίου 2012, η Επιτροπή, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση του μηχανισμού επαγρύπνησης, στην οποία η Μάλτα δεν ονομάζεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)

               Την 1η Δεκεμβρίου του 2011, το Συμβούλιο ενέκρινε συμπεράσματα στα οποία καλούσε την επιτροπή κοινωνικής προστασίας να παρουσιάσει, σε συνεργασία με την επιτροπή απασχόλησης και άλλες επιτροπές, τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές συναπαρτίζουν τη γνώμη της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012, το Ευρωπαϊκό Συμβούλιο προσυπέγραψε τις προτεραιότητες για την εξασφάλιση δημοσιονομικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη και ευνοϊκή για την ανάπτυξη δημοσιονομική εξυγίανση, να αποκατασταθεί η υπό κανονικούς όρους χορήγηση δανείων προς την οικονομία, να υποστηριχθεί η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 2 Μαρτίου 2012, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 30 Απριλίου 2012, η Μάλτα υπέβαλε το πρόγραμμά της σταθερότητας, που καλύπτει την περίοδο 2012-2015 και, στις 23 Απριλίου 2012, το εθνικό της πρόγραμμα μεταρρυθμίσεων για το 2012. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν συγχρόνως.

               (10)

               Βάσει της αξιολόγησης του προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο που στηρίζει τις δημοσιονομικές προβλέψεις είναι αισιόδοξο, ειδικότερα για τα μεταγενέστερα έτη του προγράμματος σταθερότητας σε σύγκριση με τη δυνητική ανάπτυξη όπως εκτιμάται από την Επιτροπή. Ο στόχος της δημοσιονομικής στρατηγικής που περιγράφεται στο πρόγραμμα σταθερότητας είναι να μειώσει σταδιακά το έλλειμμα σε 0,3 % του ΑΕΠ το 2015, μετά την προβλεπόμενη διόρθωση του υπερβολικού ελλείμματος το 2011. Το πρόγραμμα σταθερότητας επιβεβαιώνει τον προηγούμενο μεσοπρόθεσμο δημοσιονομικό στόχο (ΜΔΣ) ισοσκελισμένης θέσης σε διαρθρωτικούς όρους, που πρέπει να υλοποιηθεί πέραν της περιόδου του προγράμματος. Ο ΜΔΣ αντανακλά με τον κατάλληλο τρόπο τις απαιτήσεις του συμφώνου σταθερότητας και ανάπτυξης. Υπάρχει κίνδυνος το έλλειμμα να εξελιχθεί χειρότερα από τα προβλεπόμενα, λόγω: i) χαμηλότερων εσόδων δεδομένου του ελαφρά αισιόδοξου μακροοικονομικού σεναρίου· ii) πιθανής υπέρβασης των τρεχουσών πρωτογενών δαπανών και iii) της εν εξελίξει αναδιάρθρωσης του εθνικού αερομεταφορέα (Air Malta) και της οικονομικής κατάστασης του παρόχου ενεργειακής υπηρεσίας (Enemalta). Βάσει του (εκ νέου υπολογισθέντος) διαρθρωτικού ισοζυγίου (5), η ετήσια πρόοδος προς την υλοποίηση του ΜΔΣ προβλέπεται ότι θα είναι σύμφωνη με το όριο αναφοράς του 0,5 % του ΑΕΠ στο σύμφωνο σταθερότητας και ανάπτυξης.
               Με βάση τη διαπίστωση της Επιτροπής για τα έκτακτα μέτρα που περιλαμβάνονται στους δημοσιονομικούς στόχους, η μέση πρόοδος προς την επίτευξη του ΜΔΣ είναι ελαφρά υψηλότερη (¾ % του ΑΕΠ) αλλά κατανέμεται ανομοιογενώς, εφόσον δεν σημειώνεται καμία πρόοδος το 2012 και το 2013 προβλέπεται προσπάθεια 1¼ %. Σύμφωνα με τις πληροφορίες που παρέχονται στο πρόγραμμα σταθερότητας, ο ρυθμός ανάπτυξης των δημόσιων δαπανών, λαμβανομένων υπόψη των μέτρων διακριτικής ευχέρειας, θα είναι σύμφωνος με το όριο δαπανών του συμφώνου σταθερότητας και ανάπτυξης καθ’ όλη την περίοδο προγραμματισμού. Οι κίνδυνοι που περιβάλλουν τους δημοσιονομικούς στόχους δείχνουν, ωστόσο, ότι η μέση προσαρμογή προς την υλοποίηση του ΜΔΣ μπορεί να είναι βραδύτερη από την αναγκαία. Αφού ανήλθε στο 72 % του ΑΕΠ το 2011, στο πρόγραμμα σταθερότητας προβλέπεται ότι ο δείκτης ακαθάριστου χρέους της γενικής κυβέρνησης θα αρχίσει να μειώνεται και θα φθάσει στο 65,3 % του ΑΕΠ το 2015 (ακόμη πάνω από την αξία αναφοράς 60 % του ΑΕΠ, κατά την Συνθήκη).
               Σύμφωνα με τα σχέδια στο πρόγραμμα σταθερότητας, η Μάλτα σημειώνει επαρκή πρόοδο προς το όριο μείωσης του χρέους που αναφέρεται στο σύμφωνο σταθερότητας και ανάπτυξης στα τέλη της μεταβατικής περιόδου (2015), αλλά η αξιολόγηση αυτή ενέχει κινδύνους εφόσον ο δείκτης του χρέους μπορεί να αποδειχθεί υψηλότερος από τον προγραμματιζόμενο, δεδομένης της πιθανότητας υψηλότερων ελλειμμάτων και μεγαλύτερων προσαρμογών αποθεμάτων-ροών Το μεσοπρόθεσμο δημοσιονομικό πλαίσιο της Μάλτας εξακολουθεί να είναι μη δεσμευτικό, γεγονός που προϋποθέτει ένα σχετικά βραχύ χρονοδιάγραμμα δημοσιονομικού σχεδιασμού. Το πρόγραμμα σταθερότητας αναγγέλλει ότι η κυβέρνηση προβλέπει μεταρρυθμίσεις της ετήσιας διαδικασίας του προϋπολογισμού, περιλαμβανομένων των χρονοδιαγραμμάτων, και εισάγει δημοσιονομικό κανόνα ενσωματωμένο στο Σύνταγμα, καθώς και διορθωτικούς μηχανισμούς και μηχανισμούς παρακολούθησης, σύμφωνα με τις πρόσφατες αλλαγές του πλαισίου διακυβέρνησης στη ζώνη του ευρώ.

               (11)

               Όσον αφορά τη μακροπρόθεσμη διατηρησιμότητα των δημοσίων οικονομικών, προβλέπεται ότι η Μάλτα θα έχει μακροπρόθεσμη αύξηση των δαπανών λόγω της γήρανσης του πληθυσμού σε επίπεδα σημαντικά υψηλότερα από τον μέσο όρο της ΕΕ. Ένα πολύ χαμηλό ποσοστό απασχόλησης των εργαζομένων μεγαλύτερης ηλικίας, σχετικά μικρή ηλικία εξόδου από την εργασία, και προσφυγή σε καθεστώτα πρόωρης συνταξιοδότησης επιβαρύνουν το πεδίο του προβλήματος. Μια ανεξάρτητη ομάδα εργασίας για τις συντάξεις υπέβαλε προτάσεις για περαιτέρω μεταρρυθμίσεις των συντάξεων τον Δεκέμβριο του 2010, περιλαμβανομένης της σύνδεσης μεταξύ ποσοστού συνταξιοδότησης και προσδόκιμου επιβίωσης, καθώς και την εισαγωγή συμπληρωματικών πυλώνων στο συνταξιοδοτικό καθεστώς. Τούτο αποτέλεσε αντικείμενο διαβουλεύσεων με τους ενδιαφερομένους, αλλά η κυβέρνηση δεν ανήγγειλε ακόμη τη θέση της. Επιπλέον, το εθνικό πρόγραμμα μεταρρυθμίσεων δεν προτείνει στρατηγική για τη γήρανση του πληθυσμού. Ενώ λαμβάνει υπόψη τα μέτρα που θέσπισε η Μάλτα για την καταπολέμηση της λαθραίας εργασίας, οι επιπτώσεις της απειλούν επίσης να ασκήσουν αδικαιολόγητη πίεση στη βιωσιμότητα των δημόσιων οικονομικών.

               (12)

               Η αναδιάρθρωση της οικονομίας της Μάλτας δημιούργησε αναντιστοιχία μεταξύ της ζήτησης και της προσφοράς δεξιοτήτων, που εντάθηκε από χαμηλό ποσοστό φοίτησης στην τριτοβάθμια εκπαίδευση και υψηλά ποσοστά πρόωρης εγκατάλειψης του σχολείου. Οι προσπάθειες για να βελτιωθεί η σύνδεση μεταξύ του εκπαιδευτικού συστήματος και των αναγκών της αγοράς εργασίας πρέπει να διατηρηθούν για να εξασφαλιστούν διαρκή αποτελέσματα. Η Μάλτα αναμένεται να παρουσιάσει μια στρατηγική μέχρι το τέλος του 2012 για να αντιμετωπιστεί η πρόωρη αποχώρηση από το σχολείο. Επιπλέον δεν υπάρχει ένα σύστημα συγκέντρωσης και ανάλυσης των πληροφοριών για το φαινόμενο αυτό.

               (13)

               Η Μάλτα επιδεικνύει ακόμη χαμηλό ποσοστό συμμετοχής των γυναικών και των εργαζομένων μεγαλύτερης ηλικίας στην αγορά εργασίας της. Η Μάλτα λαμβάνει μέτρα για να επανεντάξει τις γυναίκες στο εργατικό δυναμικό αναγνωρίζοντας τις δυσκολίες που αντιμετωπίζουν οι γυναίκες μεγαλύτερης ηλικίας. Ωστόσο, το χάσμα απασχόλησης μεταξύ των δύο φύλων είναι ιδιαίτερα αρνητικό για τις γυναίκες, κυρίως λόγω της απουσίας επαρκούς φροντίδας των παιδιών και προσβάσιμων κέντρων υποδοχής μετά το σχολικό ωράριο, και λαμβανομένης υπόψη της μικρής πρόβλεψης μέτρων που συνδυάζονται με την οικογενειακή ζωή, όπως ευέλικτο ωράριο εργασίας και η τηλεργασία.

               (14)

               Η Μάλτα είναι ένα από τα ελάχιστα κράτη μέλη της ΕΕ με σύστημα τιμαριθμικής αναπροσαρμογής που ισχύει για όλους τους μισθούς. Ενώ ο μηχανισμός διαθέτει χαρακτηριστικά που έχουν τη δυνατότητα να περιορίσουν τον αντίκτυπό του, συνεπάγεται κάποιο κίνδυνο αύξησης μισθών και τιμών, κυρίως επειδή ο δείκτης δεν αποκλείει τις εισαγόμενες τιμές, και ενδέχεται να αποτελέσει τροχοπέδη για την ανταγωνιστικότητα των κλάδων έντασης εργασίας. Οι αρχές ανέλαβαν μια διαδικασία επανεξέτασης, αλλά τα αποτελέσματα δεν είναι ακόμη διαθέσιμα και δεν έχουν ακόμη αρχίσει συζητήσεις σχετικά με συγκεκριμένες προτάσεις μεταρρυθμίσεων.

               (15)

               Ο ενεργειακός εφοδιασμός στη Μάλτα εξακολουθεί να εξαρτάται πλήρως από τις εισαγωγές πετρελαίου, ενώ η συμβολή των ανανεώσιμων πηγών ενέργειας είναι πάντα οριακή. Οι υψηλές τιμές ηλεκτρικής ενέργειας μπορούν να εμποδίσουν την ανταγωνιστικότητα των μικρομεσαίων επιχειρήσεών της. Η αντιμετώπιση των ελλείψεων ενεργειακής απόδοσης μπορεί να αποφέρει διπλό όφελος βελτιώνοντας την ανταγωνιστικότητα και υλοποιώντας τους στόχους για την ενέργεια και το κλίμα. Εφαρμόστηκαν ορισμένες πρωτοβουλίες σ’ αυτούς τους τομείς, όπως η ενθάρρυνση της ηλεκτροπαραγωγής από φωτοβολταϊκά τόξα και η δημιουργία δικτύου αιολικών πάρκων, η κατασκευή διασύνδεσης ηλεκτρικής ενέργειας με τη Σικελία και η προώθηση της χρήσης αυτοκινήτων υψηλής απόδοσης καυσίμου. Ωστόσο, είναι ακόμη πολύ νωρίς για να διαπιστωθεί ο ενδεχόμενος αντίκτυπος αυτών των πρωτοβουλιών οπότε και πρέπει να παρακολουθείται στενά η εφαρμογή τους.

               (16)

               Το τραπεζικό σύστημα στη Μάλτα είναι πολύ ευρύ αναλογικά με το μέγεθος της οικονομίας, με συνολικό ενεργητικό που ανέρχεται σε περίπου 800 % του ΑΕΠ. Το μέγεθος και μόνο του τομέα υποδηλώνει ότι διαταράξεις της δημοσιονομικής σταθερότητας μπορούν να έχουν δυσανάλογες επιπτώσεις στην εγχώρια οικονομία. Η παγκόσμια επιβράδυνση της οικονομικής δραστηριότητας οδήγησε σε αύξηση των προβληματικών δανείων η οποία, ωστόσο, δεν συνοδεύτηκε από αύξηση των προβλέψεων. Ειδικότερα το μεγάλο άνοιγμα της αγοράς ακινήτων, που αντιπροσωπεύει σχεδόν το ήμισυ όλων των δανείων που λαμβάνουν οι μόνιμοι κάτοικοι, την καθιστά ιδιαίτερα ευάλωτη ειδικότερα επειδή δεν μπορεί να αποκλειστεί περαιτέρω η προς τα κάτω διόρθωση των τιμών των ακινήτων, ενώ μπορεί να υπάρχει υπερπροσφορά κατοικιών.

               (17)

               Η Μάλτα έχει αναλάβει μια σειρά δεσμεύσεων στο πλαίσιο του συμφώνου για το ευρώ +. Οι δεσμεύσεις, καθώς και η υλοποίηση των δεσμεύσεων που υποβλήθηκαν το 2011, αφορούν την τόνωση της απασχόλησης, τη βελτίωση της ανταγωνιστικότητας και την ενίσχυση της διατηρησιμότητας των δημόσιων οικονομικών. Η Επιτροπή αξιολόγησε την εφαρμογή των δεσμεύσεων βάσει του συμφώνου για το ευρώ +. Τα αποτελέσματα της αξιολόγησης αυτής ελήφθησαν υπόψη στις συστάσεις.

               (18)

               Στο πλαίσιο του Ευρωπαϊκού Εξαμήνου, η Επιτροπή διενήργησε σφαιρική ανάλυση της οικονομικής πολιτικής της Μάλτας. Προέβη σε αξιολόγηση του προγράμματος σταθερότητας και του εθνικού προγράμματος μεταρρυθμίσεων. Έχει λάβει υπόψη, όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στη Μάλτα, αλλά και την εκ μέρους τους τήρηση των ενωσιακών κανόνων και κατευθύνσεων, δεδομένης της ανάγκης ενδυνάμωσης της όλης οικονομικής διακυβέρνησης της Ευρωπαϊκής Ένωσης μέσω της συνεκτίμησης κάποιων στοιχείων σε επίπεδο ΕΕ κατά τη λήψη των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 6 κατωτέρω.

               (19)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας, και η γνώμη του (6) εκφράζεται ιδίως στη σύσταση 1 κατωτέρω,

         ΣΥΝΙΣΤΑ να αναλάβει η Μάλτα δράση κατά την περίοδο 2012-2013 με στόχο:

               1.

               Να ενισχύσει τη δημοσιονομική στρατηγική για το 2012 με συμπληρωματικά μόνιμα μέτρα ούτως ώστε να εξασφαλιστεί η κατάλληλη πρόοδος προς την υλοποίηση του μεσοπρόθεσμου δημοσιονομικού στόχου και να διατηρηθεί το έλλειμμα κάτω του 3 % του ΑΕΠ χωρίς προσφυγή σε επιμέρους ενέργειες. Να συνεχίσει τη δημοσιονομική εξυγίανση με τον κατάλληλο ρυθμό, ούτως ώστε να σημειωθεί επαρκής πρόοδος προς την υλοποίηση του ΜΔΣ, τηρουμένου του ορίου των δαπανών, και προς τη συμμόρφωση με το όριο μείωσης του χρέους, προσδιορίζοντας τα συγκεκριμένα μέτρα που θα λάβει για την επίτευξη των στόχων για το έλλειμμα από το 2013 και μετά, και προετοιμαζόμενη να θεσπίσει συμπληρωματικά μέτρα για την πρόληψη πιθανών αποκλίσεων. Να εφαρμόσει, μέχρι το τέλος του 2012 το αργότερο, ένα δεσμευτικό, πολυετές δημοσιονομικό πλαίσιο στηριζόμενο σε κανόνες. Να αυξήσει τη συμμόρφωση προς τις φορολογικές διατάξεις και να καταπολεμήσει τη φοροδιαφυγή, καθώς και να μειώσει τα κίνητρα σώρευσης χρέους σε επίπεδο φορολόγησης των εταιρειών.

               2.

               Να αναλάβει δράση, χωρίς άλλη καθυστέρηση, για να εξασφαλίσει τη μακροπρόθεσμη βιωσιμότητα του συνταξιοδοτικού συστήματος, η οποία θα περιλαμβάνει αύξηση της πραγματικής ηλικίας συνταξιοδότησης, συγκεκριμένα μέσω σημαντικής επιτάχυνσης της προοδευτικής αύξησης της νόμιμης ηλικίας συνταξιοδότησης σε σχέση με τη σημερινή νομοθεσία και μέσω σαφούς σύνδεσης μεταξύ της νόμιμης ηλικίας συνταξιοδότησης και του προσδόκιμου επιβίωσης· και μέτρα για να ενθαρρυνθεί η αποταμίευση για ιδιωτικές συντάξεις. Να λάβει μέτρα για να αυξηθεί η συμμετοχή εργαζομένων μεγαλύτερης ηλικίας στο εργατικό δυναμικό και να αποθαρρυνθεί η χρήση καθεστώτων πρόωρης συνταξιοδότησης.

               3.

               Να λάβει μέτρα για τη μείωση του υψηλού ποσοστού ατόμων που εγκαταλείπουν πρόωρα τη σχολική εκπαίδευση. Να συνεχίσει τις προσπάθειες πολιτικής στο εκπαιδευτικό σύστημα για να καλυφθούν οι δεξιότητες που απαιτούνται από την αγορά εργασίας. Να προωθήσει την παροχή οικονομικά προσιτής παιδικής μέριμνας και κέντρων φροντίδας πέραν του σχολείου, με σκοπό να μειωθεί το χάσμα απασχόλησης μεταξύ των δύο φύλων.

               4.

               Να λάβει τα περαιτέρω αναγκαία μέτρα για τη μεταρρύθμιση, σε συνεννόηση με τους κοινωνικούς εταίρους και σύμφωνα με τις εθνικές πρακτικές, του συστήματος μισθολογικών διαπραγματεύσεων και τιμαριθμικής αναπροσαρμογής των μισθών, ώστε να διασφαλιστεί ότι η αύξηση των μισθών αντικατοπτρίζει καλύτερα τις εξελίξεις στην παραγωγικότητα της εργασίας και να μειωθεί ο αντίκτυπος των τιμών των εισαγωγών στον δείκτη.

               5.

               Για να μειωθεί η εξάρτηση της Μάλτας από τις εισαγωγές πετρελαίου, να επιταχύνει τις προσπάθειες για την ενεργειακή απόδοση και να αυξήσει το μερίδιο της ενέργειας που παράγεται από ανανεώσιμες πηγές παρακολουθώντας στενά την ύπαρξη μηχανισμών παροχής κινήτρων και δίνοντας προτεραιότητα στην περαιτέρω ανάπτυξη υποδομών, ιδίως με την ολοκλήρωση της διασύνδεσης ηλεκτρικής ενέργειας με τη Σικελία.

               6.

               Να ενισχύσει τον τραπεζικό τομέα, να λάβει μέτρα για να περιορίσει τους πιθανούς κινδύνους που απορρέουν από το μεγάλο άνοιγμα της αγοράς ακινήτων. Να λάβει μέτρα για να ενισχύσει περαιτέρω τις προβλέψεις για ζημίες απομείωσης δανείων.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  Διατηρήθηκε για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 119 της 4.5.2012, σ. 47).

      (3)  ΕΕ C 215 της 21.7.2011, σ. 10.

      (4)  ΕΕ L 306 της 23.11.2011, σ. 25.

      (5)  Κυκλικά προσαρμοσμένο ισοζύγιο, χωρίς να υπολογίζονται τα έκτακτα και τα προσωρινά μέτρα, υπολογιζόμενο εκ νέου από τις υπηρεσίες της Επιτροπής βάσει των πληροφοριών που παρέχονται στο πρόγραμμα και με την από κοινού συμφωνηθείσα μεθοδολογία.

      (6)  Σύμφωνα με το άρθρο 5 παράγραφος 2 του κανονισμού (ΕΚ) αριθ. 1466/97.


Avis juridique important

|

32002H0576

Σύσταση της Επιτροπής, της 4ης Ιουλίου 2002, σχετικά με τα αποτελέσματα της αξιολόγησης των κινδύνων για τις ουσίες: ακετοξικό αιθύλιο, 4-χλωρο-ο-κρεζόλη, χλωρίδιο του διμεθυλοδιδεκαοκτυλαμμωνίου (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 2490]

Επίσημη Εφημερίδα αριθ. L 181 της 11/07/2002 σ. 0035 - 0039

Σύσταση της Επιτροπήςτης 4ης Ιουλίου 2002σχετικά με τα αποτελέσματα της αξιολόγησης των κινδύνων για τις ουσίες: ακετοξικό αιθύλιο, 4-χλωρο-ο-κρεζόλη, χλωρίδιο του διμεθυλοδιδεκαοκτυλαμμωνίου[κοινοποιηθείσα υπό τον αριθμό Ε(2002) 2490](Κείμενο που παρουσιάζει ενδιαφέρον για τον ΕΟΧ)(2002/576/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες(1), και ιδίως το άρθρο 11 παράγραφος 2,Εκτιμώντας τα ακόλουθα:(1) Το άρθρο 10 του κανονισμού (ΕΟΚ) αριθ. 793/93 καθορίζει τη διαδικασία που πρέπει να ακολουθείται για την αξιολόγηση των κινδύνων από τις ουσίες των καταλόγων προτεραιότητας, στο επίπεδο του κράτους μέλους που ορίζεται ως εισηγητής.(2) Ο κανονισμός (ΕΚ) αριθ. 1488/94 της Επιτροπής(2) περιγράφει τις αρχές για την εκτίμηση των κινδύνων στον άνθρωπο και στο περιβάλλον υπαρχουσών ουσιών σύμφωνα με τον κανονισμό (ΕΟΚ) αριθ. 793/93.(3) Το κράτος μέλος εισηγητής, μετά την αξιολόγηση των κινδύνων που παρουσιάζει δεδομένη ουσία προτεραιότητας για τον άνθρωπο και για το περιβάλλον, προτείνει, όπου αυτό είναι σκόπιμο, στρατηγική για τον περιορισμό του κινδύνου, περιλαμβανομένων μέτρων ελέγχου ή/και προγραμμάτων επιτήρησης.(4) Το άρθρο 11 του κανονισμού (ΕΟΚ) αριθ. 793/93 προβλέπει ότι τα αποτελέσματα της αξιολόγησης των κινδύνων και η συνιστώμενη στρατηγική περιορισμού των κινδύνων όσον αφορά ουσίες από τους καταλόγους προτεραιότητας θα πρέπει να εγκρίνονται σε κοινοτικό επίπεδο σύμφωνα με τη διαδικασία που θεσπίζεται στο άρθρο 15 και να δημοσιεύονται από την Επιτροπή.(5) Το άρθρο 1 του κανονισμού (ΕΟΚ) αριθ. 793/93 προβλέπει ότι ο κανονισμός αυτός θα πρέπει να εφαρμόζεται υπό την επιφύλαξη της κοινοτικής νομοθεσίας για την προστασία των καταναλωτών και την ασφάλεια και προστασία της υγείας των εργαζομένων στην εργασία, ιδίως της οδηγίας 98/24/ΕΚ του Συμβουλίου(3) για την προστασία της υγείας και ασφάλειας των εργαζόμενων κατά την εργασία από κινδύνους οφειλόμενους σε χημικούς παράγοντες, της οδηγίας 90/394/ΕΟΚ του Συμβουλίου(4) σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία και, της οδηγίας 92/85/ΕΟΚ του Συμβουλίου(5), σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων.(6) Με τον κανονισμό (ΕΚ) αριθ. 1179/94 της Επιτροπής(6) υιοθετήθηκε ένας πρώτος κατάλογος ουσιών προτεραιότητας που απαιτούν ιδιαίτερη προσοχή· μεταξύ άλλων ουσιών, ο κατάλογος αυτός προτεραιότητας προβλέπει την αξιολόγηση των ακολούθων:- ακετοξικό αιθύλιο,- 4-χλωρο-ο-κρεζόλη,- χλωρίδιο του διμεθυλοδιδεκαοκτυλαμμωνίου.(7) Τα κράτη μέλη εισηγητές έχουν ολοκληρώσει όλες τις δραστηριότητες αξιολόγησης των κινδύνων όσον αφορά τον άνθρωπο και το περιβάλλον για τις ανωτέρω τρεις ουσίες(7).(8) Τα αποτελέσματα της αξιολόγησης των κινδύνων από τις τρεις ουσίες πρέπει να εγκριθούν σε κοινοτικό επίπεδο.(9) Ζητήθηκε η γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (CSTEE) και η εν λόγω επιτροπή εξέδωσε γνώμη όσον αφορά τις εκθέσεις αξιολόγησης των κινδύνων οι οποίες προβλέπονται στην παρούσα σύσταση(8).(10) Τα μέτρα που προβλέπονται στην παρούσα σύσταση συμφωνούν με τη γνώμη της επιτροπής που συγκροτείται δυνάμει του άρθρου 15 του κανονισμού (ΕΟΚ) αριθ. 793/93,ΣΥΝΙΣΤΑ ΜΕ ΤΗΝ ΠΑΡΟΥΣΑ:Όλοι οι κλάδοι που εισάγουν, παράγουν, μεταφέρουν, αποθηκεύουν, ενσωματώνουν σε ένα παρασκεύασμα ή άλλη διεργασία, χρησιμοποιούν, διαθέτουν ή ανακτούν τις ακόλουθες ουσίες:- ακετοξικό αιθύλιο·αριθ. CAS 141-97-9αριθ. EINECS 205-516-1,- 4-χλωρο-ο-κρεζόλη·αριθ. CAS 1570-64-5αριθ. EINECS 216-381-3,- χλωρίδιο του διμεθυλοδιδεκαοκτυλαμμωνίου·αριθ. CAS 107-64-2αριθ. EINECS 203-508-2θα πρέπει να λαμβάνουν υπόψη τους τα αποτελέσματα της αξιολόγησης των κινδύνων που παρατίθενται στα μέρη 1, 2 και 3 του παραρτήματος της παρούσας σύστασης και να τα περιλαμβάνουν, όπου απαιτείται, στα δελτία δεδομένων ασφαλείας(9). Τα πορίσματα αυτά διατυπώθηκαν με βάση τις εκφρασθείσες γνώμες της επιστημονικής επιτροπής για την τοξικότητα, την οικοτοξικότητα και το περιβάλλον (CSTEE).Βρυξέλλες, 4 Ιουλίου 2002.Για την ΕπιτροπήMargot WallströmΜέλος της Επιτροπής(1) ΕΕ L 84 της 5.4.1993, σ. 1.(2) ΕΕ L 161 της 29.6.1994, σ. 3.(3) ΕΕ L 131 της 5.5.1998, σ. 11.(4) ΕΕ L 196 της 26.7.1990, σ. 1.(5) ΕΕ L 348 της 28.11.1992, σ. 1.(6) ΕΕ L 131 της 26.5.1994, σ. 3.(7) Είναι διαθέσιμες για το κοινό οι αναλυτικές εκθέσεις αξιολόγησης των κινδύνων, όπως διαβιβάσθηκαν στην Επιτροπή από τα κράτη μέλη εισηγητές. Υπάρχουν, επίσης, διαθέσιμες και σύντομες περιλήψεις τους. Και τα δύο βρίσκονται στην ιστοσελίδα του ευρωπαϊκού γραφείου χημικών ουσιών, Ινστιτούτο υγείας και προστασίας του καταναλωτή του κοινού κέντρου ερευνών της Ίσπρα, Ιταλία (http://ecb.ei.jrc.it/existing-chemicals/).(8) Η CSTEE εξέτασε σε βάθος τις εκθέσεις αξιολόγησης των κινδύνων. Οι γνώμες της CSTEE μπορούν να αναζητηθούν στην ιστοθέση: http://europa.eu.int/comm/food/fs/sc/sct/outcome_en.html(9) Σύμφωνα με τις διατάξεις της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων σχετικά με την ταξινόμηση, συσκευασία και επισήμανση των επικινδύνων ουσιών (ΕΕ 196 της 1.8.1967, σ. 1), της οδηγίας 91/155/ΕΟΚ της Επιτροπής, της 5ης Μαρτίου 1991, περί προσδιορισμού και καθορισμού των λεπτομερών κανόνων για το σύστημα ειδικής πληροφόρησης σχετικά με τα επικίνδυνα παρασκευάσματα κατ' εφαρμογή του άρθρου 10 της οδηγίας 88/379/ΕΟΚ του Συμβουλίου (ΕΕ L 76 της 22.3.1991, σ. 35), της οδηγίας 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφάλειας των εργαζομένων κατά την εργασία από κινδύνους οφειλόμενους σε χημικούς παράγοντες (δέκατη τέταρτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (ΕΕ L 131 της 5.5.1998, σ. 11) και της οδηγίας 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την ταξινόμηση, συσκευασία και επισήμανση των επικίνδυνων παρασκευασμάτων (ΕΕ L 200 της 30.7.1999, σ. 1).ΠΑΡΑΡΤΗΜΑΜΕΡΟΣ 1>ΘΕΣΗ ΠΙΝΑΚΑ>Η αξιολόγηση των κινδύνων βασίζεται σε τρέχουσες πρακτικές σχετικές με τον κύκλο ζωής της παραγόμενης ή εισαγόμενης στην Ευρωπαϊκή Κοινότητα ουσίας, όπως περιγράφονται στην αναλυτική έκθεση αξιολόγησης των κινδύνων που διαβιβάστηκε στην Επιτροπή από το κράτος μέλος εισηγητή.Η αξιολόγηση των κινδύνων, βάσει των διαθέσιμων πληροφοριών, εντόπισε ότι στην Ευρωπαϊκή Κοινότητα η ουσία χρησιμοποιείται κυρίως ως ενδιάμεσο στην παραγωγή φαρμακευτικών προϊόντων, προϊόντων φυτοπροστασίας, σταθεροποιητών, πρόσθετων, καταλυτών και άλλων προϊόντων. Χρησιμοποιείται επίσης σε ένα ευρύ φάσμα οικιακών και καλλυντικών προϊόντων, ως πρόσθετο τροφίμων, στην κατασκευή έγχρωμων φιλμ, ως διαβρεκτικό χαρτιού, και ως διαλυτικό χρωμάτων και λακών. Δεν κατέστη δυνατόν να ληφθούν πληροφορίες για τη χρήση του συνολικού όγκου της παραγόμενης ή εισαγόμενης στην Ευρωπαϊκή Κοινότητα ουσίας, συνεπώς, μπορεί να υπάρχουν και ορισμένες χρήσεις που δεν καλύπτονται από την παρούσα αξιολόγηση των κινδύνων.ΑΞΙΟΛΟΓΗΣΗ ΤΩΝ ΚΙΝΔΥΝΩΝA. ΑΝΘΡΩΠΙΝΗ ΥΓΕΙΑΤο πόρισμα της αξιολόγησης των κινδύνων για τουςΕργαζομένους, Καταναλωτές και Άτομα εκτιθέμενα μέσω του περιβάλλοντοςείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για τηνΑνθρώπινη Υγεία (φυσικοχημικές ιδιότητες)είναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.B. ΠΕΡΙΒΑΛΛΟΝΤο συμπέρασμα της αξιολόγησης των κινδύνων για τηνΑτμόσφαιρα, το Υδάτινο και το Χερσαίο Οικοσύστημαείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για τουςΜικροοργανισμούς των Σταθμών Επεξεργασίας Λυμάτωνείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.ΜΕΡΟΣ 2>ΘΕΣΗ ΠΙΝΑΚΑ>Η αξιολόγηση των κινδύνων βασίζεται σε τρέχουσες πρακτικές σχετικές με τον κύκλο ζωής της παραγόμενης ή εισαγόμενης στην Ευρωπαϊκή Κοινότητα ουσίας, όπως περιγράφονται στην αναλυτική έκθεση αξιολόγησης των κινδύνων που διαβιβάστηκε στην Επιτροπή από το κράτος μέλος εισηγητή.Η αξιολόγηση των κινδύνων προσδιόρισε, με βάση τις διαθέσιμες πληροφορίες, ότι στην Ευρωπαϊκή Κοινότητα η ουσία χρησιμοποιείται ως αρχική ουσία για την παρασκευή ζιζανιοκτόνων. Δεν κατέστη δυνατόν να ληφθούν πληροφορίες για τη χρήση του συνολικού όγκου της παραγόμενης ή εισαγόμενης στην Ευρωπαϊκή Κοινότητα ουσίας, συνεπώς, μπορεί να υπάρχουν και ορισμένες χρήσεις που δεν καλύπτονται από την παρούσα αξιολόγηση των κινδύνων.Η αξιολόγηση των κινδύνων δεν καλύπτει τους πιθανούς κινδύνους που προκαλεί η παρουσία της ουσίας ως πρόσμειξης σε ορισμένα ζιζανιοκτόνα ούτε καλύπτει τους πιθανούς κινδύνους που προκύπτουν από το σχηματισμό της ουσίας κατά την αποικοδόμηση των ζιζανιοκτόνων στο περιβάλλον.ΑΞΙΟΛΟΓΗΣΗ ΤΩΝ ΚΙΝΔΥΝΩΝA. ΑΝΘΡΩΠΙΝΗ ΥΓΕΙΑΤο πόρισμα της αξιολόγησης των κινδύνων για τουςΕργαζομένους, Καταναλωτές και Άτομα εκτιθέμενα μέσω του περιβάλλοντοςείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για τηνΑνθρώπινη Υγεία (φυσικοχημικές ιδιότητες)είναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.B. ΠΕΡΙΒΑΛΛΟΝΤο συμπέρασμα της αξιολόγησης των κινδύνων για τηνΑτμόσφαιρα, το Υδάτινο και το Χερσαίο Οικοσύστημαείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για τουςΜικροοργανισμούς των Σταθμών Επεξεργασίας Λυμάτωνείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.ΜΕΡΟΣ 3>ΘΕΣΗ ΠΙΝΑΚΑ>Η αξιολόγηση των κινδύνων βασίζεται σε τρέχουσες πρακτικές σχετικές με τον κύκλο ζωής της παραγόμενης ή εισαγόμενης στην Ευρωπαϊκή Κοινότητα ουσίας, όπως περιγράφονται στην αναλυτική έκθεση αξιολόγησης κινδύνων που διαβιβάστηκε στην Επιτροπή από το κράτος μέλος εισηγητή.Από την αξιολόγηση των κινδύνων προέκυψε, βάσει των διαθέσιμων πληροφοριών, ότι στην Ευρωπαϊκή Κοινότητα η ουσία δεν χρησιμοποιείται αυτούσια, αλλά αποτελεί το κύριο συστατικό του τεχνικού προϊόντος που φέρει την ονομασία τεταρτοταγών ενώσεων αμμωνίου, δις(υδρογονωμένο στεατο αλκυλο)διμεθυλο, χλωρίδια (αριθ. CAS 61789-80-8). Αυτή η ουσία, με τη σειρά της, χρησιμοποιείται κυρίως ως μαλακτικό υφασμάτων και στη σύνθεση οργανικών αργίλων. Άλλες χρήσεις είναι ως βελτιωτικός παράγοντας σε καλλυντικά (σαμπουάν, μαλακτικά μαλλιών, γαλακτωματοποιητής σε λοσιόν) και σε προϊόντα πλύσης αυτοκινήτων. Δεν κατέστη δυνατόν να ληφθούν πληροφορίες για τη χρήση του συνολικού όγκου της παραγόμενης ή εισαγόμενης στην Ευρωπαϊκή Κοινότητα ουσίας, συνεπώς, μπορεί να υπάρχουν και ορισμένες χρήσεις που δεν καλύπτονται από την παρούσα αξιολόγηση των κινδύνων.ΑΞΙΟΛΟΓΗΣΗ ΤΩΝ ΚΙΝΔΥΝΩΝA. ΑΝΘΡΩΠΙΝΗ ΥΓΕΙΑΤο πόρισμα της αξιολόγησης των κινδύνων για τουςΕργαζομένους, Καταναλωτές και Άτομα εκτιθέμενα μέσω του περιβάλλοντοςείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για τηνΑνθρώπινη Υγεία (φυσικοχημικές ιδιότητες)είναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.B. ΠΕΡΙΒΑΛΛΟΝΤο συμπέρασμα της αξιολόγησης των κινδύνων για τηνΑτμόσφαιρα, το Υδάτινο και το Χερσαίο Οικοσύστημαείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.Το πόρισμα της αξιολόγησης των κινδύνων για τουςΜικροοργανισμούς των Σταθμών Επεξεργασίας Λυμάτωνείναι:ότι προς το παρόν δεν υπάρχει ανάγκη επιπλέον πληροφοριών ή/και δοκιμών ή μέτρων περιορισμού των κινδύνων πέραν εκείνων που ήδη εφαρμόζονται. Και αυτό επειδή:- η αξιολόγηση των κινδύνων καταδεικνύει ότι δεν αναμένονται κίνδυνοι. Τα μέτρα περιορισμού των κινδύνων που εφαρμόζονται ήδη θεωρούνται επαρκή.


title: Σύσταση (EE) 2016/212 του Συμβουλίου, της 12ης Φεβρουαρίου 2016, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (δέκατου ΕΤΑ) για το οικονομικό έτος 2014

text:
               16.2.2016

               EL

               Επίσημη Εφημερίδα της Ευρωπαϊκής Ένωσης

               L 39/61

         ΣΫΣΤΑΣΗ (EE) 2016/212 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (δέκατου ΕΤΑ) για το οικονομικό έτος 2014
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών Αφρικής, Καραϊβικής και Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού στις 23 Ιουνίου 2000 (1) και τροποποιήθηκε με τη συμφωνία που υπεγράφη στο Λουξεμβούργο στις 25 Ιουνίου 2005 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (3) («εσωτερική συμφωνία»), με την οποία συστήνεται, μεταξύ άλλων, το δέκατο Ευρωπαϊκό Ταμείο Ανάπτυξης (δέκατο ΕΤΑ), και ιδίως το άρθρο 11 παράγραφος 8,
   Έχοντας υπόψη τον κανονισμό (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (4), και ιδίως στα άρθρα 142 έως 144,
   Αφού εξέτασε τον λογαριασμό διαχείρισης και τον ισολογισμό της λειτουργίας του δεκάτου ΕΤΑ ως είχαν στις 31 Δεκεμβρίου 2014, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης (ΕΤΑ) για το οικονομικό έτος 2014, μαζί με τις απαντήσεις της Επιτροπής που περιέχονται στην εν λόγω ετήσια έκθεση (5),
   Εκτιμώντας τα εξής:

               (1)

               Βάσει του άρθρου 11 παράγραφος 8 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του δέκατου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του δέκατου ΕΤΑ από την Επιτροπή κατά το οικονομικό έτος 2014 ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του δέκατου ΕΤΑ για το οικονομικό έτος 2014.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  ΕΕ L 317 της 15.12.2000, σ. 3.

      (2)  ΕΕ L 209 της 11.8.2005, σ. 27.

      (3)  ΕΕ L 247 της 9.9.2006, σ. 32.

      (4)  ΕΕ L 78 της 19.3.2008, σ. 1.

      (5)  ΕΕ C 373 της 10.11.2015, σ. 289.